Исмни ўзгартириш мумкинми? - Ism.uz\nИсмни ўзгартириш мумкинми?\n— Коллежда бирга ўқийдиган ўртоғимнинг исми Муҳаммадумар. Айрим болалар ва қизлар уни “Умар” деб, баъзилари “Муҳаммад”, деб чақиришади. Бу эса дўстимни ранжитади. Шу боис у исмини тоқ айтиб бўлмайдиган бошқа исмга ўзгартирмоқчи. Бунинг учун қандай йўл тутиш керак? Шу ҳақда батафсил маълумот берсангиз.\nСаволга Қўштепа тумани ФҲДЁ бўлими мудири Барнохон МЎМИНОВА жавоб берди.\n— Аввало шуни айтиш лозимки, ўзини ҳурмат қилган киши ҳеч қачон бошқаларнинг исмини тоқ айтмайди. Ўртоғингизга келсак, унинг исми жуда чиройли. Фақат у исмини ўзгартиришга шошилмасин. Зеро, “Чиройли исм — инсон ҳусни” деб бежиз айтилмаган. Дастлаб бу борада устозларнинг, коллеж раҳбариятининг ёрдамига суянсин. Борди-ю, шунда ҳам муаммо ҳал бўлмаса, кейин ота-онаси ва яқинлари билан маслаҳатлашган ҳолда исмини ўзгартирса бўлади. Чунки, амалдаги қонунларимизда фамилия, исм ва ота исмини ўзгартиришнинг ҳуқуқий асослари мустаҳкамлаб қўйилган. “Давлат тили ҳақида”ги қонуннинг 15-моддасига биноан агар фамилия, исм ва ота исми эшитилишда ёқимсиз бўлса ёки ўша шахснинг миллатига тўғри келмаса, шахс никоҳгача бўлган фамилияга (никоҳда турган даврида ҳам, никоҳдан ажратилгандан кейин ҳам) қайтишни хоҳласа, оилада бир хил фамилияда бўлиш истаги пайдо бўлса (агар никоҳ тузиш пайтида эр-хотин умумий фамилияни танламаган бўлса) ҳамда ФҲДЁ органи томонидан узрли деб топилган бошқа асосларга кўра ўзгартирилиши мумкин. Фамилия, исм ва ота исмини ўзгартириш ҳақидаги аризалар ариза берувчи 16 ёшга тўлгач, турар жойдаги ФҲДЁ органи томонидан кўриб чиқилади. Аризага туғилганлик ҳақидаги гувоҳнома, никоҳ тузилганлиги ёки никоҳдан ажралганлик ҳақидаги гувоҳнома, ариза берувчининг вояга етмаган болалари бўлса, у ҳолда болаларнинг туғилганлик ҳақидаги гувоҳномалари, ариза берувчининг паспорти ёхуд шахсини тасдиқловчи бошқа ҳужжатидан кўчирма, агар ариза берувчи вояга етмаган ёки суд қарори билан муомалага лаёқатсиз деб топилган бўлса, у ҳолда ота-онасининг ёхуд васий ёки ҳомийнинг аризаси ҳамда 1 дона (3 х 4 ўлчамли) фотосурат илова қилинади. Борди-ю, 16 ёшга тўлган шахс паспорт ёки паспорт ўрнини босувчи шахсни тасдиқловчи бошқа ҳужжат олгунга қадар фамилияси, исми, ота исмини ўзгартириш ҳақида ариза берса, унда аризага туғилганлик ҳақида гувоҳнома ва туғилганлик ҳақидаги далолатнома ёзуви нусхаси илова қилинади.\nШундан сўнг ФҲДЁ бўлими мудири мазкур ариза ва йиғилган ҳужжатларни тегишли текширув ўтказиш учун ички ишлар бўлимига жўнатади. Ички ишлар бўлими эса уларни 30 кун мобайнида ўрганиб чиқиб, асосланган хулоса тузади ва ФҲДЁ органига тақдим қилади. Ана шу хулосага кўра, ФҲДЁ бўлими томонидан фамилия, исм, ота исмини ўзгартириш ёки рад қилиш тўғрисида хулоса тузилади. Натижада туғилганлик тўғрисида, никоҳни қайд этиш ёки никоҳдан ажратиш тўғрисида, болаларининг туғилганлиги тўғрисидаги далолатнома ёзувларига тегишли ўзгартиришлар киритилади ва янги гувоҳнома берилади.\nКези келганда қонуний никоҳда турган эр ёки хотиндан бирининг фамилияси ўзгартирилиши иккинчисининг ҳам фамилияси ўзгаришига, ота-оналар ёки улардан бирининг фамилиясини ўзгартирганлиги эса вояга етган болаларининг фамилияси ўзгаришига сабаб бўлмаслигини ҳам таъкидлаб ўтиш ўринли. Фақатгина ота-оналардан ҳар иккаласининг фамилияси ўзгартирилиши 16 ёшга тўлмаган болалар фамилиясининг ҳам ўзгартирилишига сабаб бўлади. Агар ота-онадан бири фамилиясини ўзгартирса, вояга етмаган болаларининг фамилиясини ўзгартириш масаласи ота-онанинг келишувига биноан, бундай келишув бўлмаганда эса васийлик ва ҳомийлик органи томонидан ҳал этилади. Отанинг исмини ўзгартириши вояга етмаган болаларнинг ҳам ота исмини ўзгартиришни тақозо этади.\nФамилия, исм ва ота исмини ўзгартириш 45 кун мобайнида амалга оширилади. Агар тегишли далолатнома ёзувлари йўқолган бўлса, ўзгартириш улар тикланганидан кейин бажарилади.


ИСЛОМ БИРОР ПАРТИЯ, УСТАВ ВА АЛОҲИДА ШАХСЛАР ФАТВОСИГА МУҲТОЖ ЭМАС - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nИСЛОМ БИРОР ПАРТИЯ, УСТАВ ВА АЛОҲИДА ШАХСЛАР ФАТВОСИГА МУҲТОЖ ЭМАС\nЧоп этилган 20 Май 2014\tКӯришлар: 1124\nКувайт давлати дин бӯйича вазири биринчи ӯринбосари Одил Абдуллоҳ ал-Фаллоҳ, Ислом динида сиёсий партиялар тузишни инкор этиб, бундай сиёсий партиялар фаолияти мобайнида жамият тараққиётида мушкуллик ва ихтилофлар келтириб чиқаради, дея таъкидлади.\nАл-Фаллоҳ Тожикистон давлат телевидениесига берган мусоҳабасида: «Ислом дини буюк диндир. У бирор-бир сиёсий партияга, унга тегишли устав ва қонунлар ёки бирор-бир асосга эга бӯлмаган фатво бериш билан шуғулланувчи алоҳида шахсларга муҳтож эмас»,- деди. Яна такрорлайман, «Бу диннинг Худованд каби ҳеч кимга эҳтиёжи йӯқдир»,- деди у.\nКувайт давлати дин бӯйича вазири биринчи ӯринбосарининг айтишича, бу мамлакат раҳбарияти ва халқи сиёсий характердаги диний партияга ҳурмат назари билан эмас, балки ихтилофлар келтириб чиқарувчи бузғунчи партия сифатида қарашади.\n«Кувайт раҳбарияти ва халқи диний қарашларга қориштирилган сиёсий партияларга яхши назар билан қарашмаслигининг асосий сабабларидан бири, бундай партиялар фаолияти мушкулликларнинг асосий сабабчисидир. Агар дурустроқ эътибор қаратсак, Парвардигор буюк Қуръонни бандалари учун асосий қонун сифатида нозил қилган.\nБиз ундан фойдаланишимиз ва унинг ҳукмларига қулоқ тутишимиз лозим, токи турмуш тарзимиз низоларсиз, пок ва осойишта бӯлсин. Биз ӯзимизнинг ёмон хулқимиз, рафторимиз билан Ислом дини ва Қуръони Каримга доғ туширмаслигимиз керак. Ислом номи билан қилинган ҳар қандай нолойиқ ишлар Ислом нуфузини пастга уради.\nИслом буюк диндир. У бирон партия, устав ва алоҳида шахсларнинг асоссиз фатволарига муҳтож эмас. «Яна такрорлайман, бу диннинг Худованд каби ҳеч кимга эҳтиёжи йӯқ», дея таъкидлади ал-Фаллоҳ.\nОдил Абдуллоҳ ал-Фаллоҳнинг суҳбат мобайнида билдиришича, 60-йилларда қабул қилинган Кувайт давлати Бош қонунига кӯра, мамлакатда сиёсий партиялар фаолияти тақиқланган. «Ҳозир мамлакатимизда бирон сиёсий партия фаолият юритмайди, бироқ демократия жуда яхши ривожланган. Инсон озодлиги ва парламент вазияти юқори кӯрсаткичларга эгадир».\nКувайт давлати дин бӯйича вазири биринчи ӯринбосари суҳбат давомида никоҳ ва талоқ масаласи, кӯпинча ажралиш ҳолатлари олдини олиш ва оилавий низоларни бартараф қилиш борасида ӯз мамлакати тажрибасидан фойдаланишни таклиф этди.\nУ: «Кувайтда ажралиш, яъни талоқ бериш масаласи тегишли маҳкамаларда кӯрилади. Маҳкама эса эр-хотин, жамиятшунослик ходими, дин ходими музокара столига ӯтирмасдан бирор ҳукм чиқаришга ожизлик қилади. Бу қонуният натижаси ӯлароқ, 60 фоиз оила юқорида қайд қилинган музокара столидан сӯнг ажралиш ҳақидаги фикрларидан қайтишади. Ва ӯзларининг тинч ва осуда ҳаётларини давом эттирадилар. Тожикистонда ҳам оила масаласида бизнинг тажрибамиздан фойдаланилса, яхши бӯларди», - дейди.\nШунингдек, у телефон орқали берилган талоқни нораво деб таъкидлаб, бу амал бутун жаҳон Ислом олимлари томонидан тақиқланганлигини айтиб ӯтди. Ал-Фаллоҳ: «Телефон ва «SMS» орқали талоқ беришга ижозат йӯқ. Эр узоқ масофадан туриб, бу воситалар орқали ӯз хотинини талоқ қилади. Мен ишонаманки, дин олимлари бу амални қаттиқ қоралашади ва тақиқлашади. Чунки бундай ҳолатлар кӯпинча бӯҳтон ва туҳматлар сабабли рӯй беради. Олисларда юрган муҳожирнинг ноҳақ туҳматларга учраган хотинини ӯзи мусофирликда юриб «SMS» хабари орқали талоқ қилиши ҳаргиз дуруст эмас.\nУнинг таъкидлашича, хотинига талоқ берган эр уни уйдан ҳайдаб чиқаришга ҳаққи йӯқ.\nМаълум бир муддат бир хонада яшаб туришлари, шоядки, оиланинг қайта тикланишига сабаб бӯлса: «Қуръони Каримда таъкидланишича, эр талоқ қилгач, ӯз турмуш ӯртоғини кӯчага ҳайдаб солишга ҳаққи йӯқ. Зеро, вақт ӯтиши билан улар яна ярашиб кетишлари мумкин. Яъни, бу муносабат қайта ярашувга йӯл очиб беради».\nБугун: 21-01-2020 23:17:48


3 Декабрь 13:21\n– Ҳомиладор аёлларни вакцина билан эмлаш қандай олиб борилмоқда?\n– Ҳозирда ҳомиладор ва эмизикли аёлларни эмлаш осон эмас. Чунки ижтимоий тармоқларда тарқалган кўплаб ёлғон маълумотлар ва видеослайдлар эмлашга салбий таъсир кўрсатмоқда.\nКўп аёллар бу ёлғон маълумотга ишонадилар ва эмлашга қарши. Ҳозирги кунда, ахборот технологиялари асрида вакцинанинг организмга, ҳомилага ижобий таъсиридан хабардор аёллар ҳам бор. Шунга қарамай, биз ҳар бир ҳомиладор аёл билан эмлашнинг фойдалари ҳақида гаплашамиз.\n- Вакцина ҳомилага қандай таъсир қилади?\n– Бугунги кунга қадар поликлиникамизда 96 нафар аёл эмланган бўлиб, уларнинг 18 нафари ҳомиладор, 78 нафари эмизикли аёллардир. Вакцина туғилмаган болага ижобий таъсир кўрсатади. Бунинг сабаби, эмлашдан кейин она чақалоққа антитаначаларни беради.\nАгар аёл ҳомиладорликнинг учинчи триместрида эмланган бўлса, унинг антитаначалари чақалоқни камида олти ой давомида ҳимоя қилади.\nЭслатиб ўтамиз, бутун дунёда ҳомиладор аёлларни эмлаш бошланди. Вакцина номи - «Комирнати» - SARS-CoV-2 келтириб чиқарадиган коронавирус инфекциясининг олдини олиш учун мРНК (нуклеозид билан ўзгартирилган) КВИ вакцинаси.\n«Комирнати» (Pfizer компаниясининг маҳсулоти) иммунитетни ҳимоя қилувчи вирусни ўз ичига олмайди ва КВИ инфекциясини келтириб чиқара олмайди. Бир флаконда суюлтирилгандан кейин 0,3 мл дан 6 доза мавжуд.\n- Ҳомиладор аёллар қандай ҳолларда эмланмаслиги керак?\n- препаратнинг фаол моддасига ёки бошқа таркибий қисмларига аллергия;\n- ҳомиладорликнинг дастлабки 16 ҳафтасида;\n- ҳомиладорлик 37 ҳафта ёки ундан кўп;\n- ўткир юқумли касалликларда;\n- иммунитет танқислиги касалликлари;\n- Антикоагулянт терапия олаётган аёллар, қон ивиши бузилган аёллар (гемофилия) эмланмаслиги керак.\n— Ҳомиладор аёлларда коронавирус қандай учрайди ва у қанчалик хавфли?\nҲомиладор аёлларда коронавирус белгилари симптомасиз. Буни ҳамма ҳам билмаса-да, кўпчилик ўзининг касал эканлигини англамайди. Ва агар COVID-19 мураккаб бўлса, ҳомиладор аёлларни даволаш осон эмас.\nШунинг учун ҳомиладор аёллар COVID-19 вирусини юқтириш хавфи остида. Бу, айниқса, 35 ёшдан ошган ҳомиладор аёллар учун экстрагенитал касалликлар, яъни қандли диабет, бронхиал астма, сурункали яллиғланиш касалликлари учун хавфлидир.\nҲомиладорлик даврида боланинг ўсиши туфайли ўпкада бўш жой камроқ бўлади ва аёлнинг танасида айланма қон ҳажми ортади.\nОнанинг юраги ва қон томирлари ҳомилани кислород билан таъминлаш учун икки баробар қувватланади. Вирус билан касалланганда, бу органларга таъсир қилади, бу эса ҳомиладорликнинг асоратларига олиб келиши мумкин.\nШундай экан, бугунги кунда она ва бола саломатлигини сақлашнинг энг самарали усули бу эмлашдир.


Қашқадарёда ташкилий масала кўриб чиқилди | O'zLiDeP\nҚашқадарёда ташкилий масала кўриб чиқилди\nТадбиркорлар ва ишбилармонлар ҳаракати - Ўзбекистон Либерал-демократик партияси Қашқадарё вилоят Кенгашининг навбатдаги йиғилиши бўлиб ўтди.\nВилоят кенгаши аъзолари, депутатлар, ҳудудий кенгашлар раислари ҳамда масъул ходимлари қатнашган тадбирда жорий йил биринчи чораги давомида амалга оширилган ишлари танқидий-таҳлилий муҳокама қилинди.\nТаъкидлаш жоизки, жорий йилнинг биринчи чораги якунида партия сафига 16 615 нафар янги аъзолар қабул қилинди. Ўтган йилнинг шу даврига нисбатан 15,4 баробар ўсишни кўрсатаётган бу кўрсаткич бугун O‘zLiDeP ғояларининг аҳоли орасида қанчалик кенг оммалашаётганлигидан далолат беради. Шунингдек, жорий йилнинг биринчи чорагида бошланғич партия ташкилотлари сони 1035 тага ўсиб, шундан намунали бошланғич партия ташкилотлари сони 740 тани ташкил қилади.\nҚуйи бўғин аъзолари хонадонма-хонадон юриб аҳоли томорқаларидан самарали фойдаланиш борасида ҳам ташаббус кўрсатмоқда. Хусусан, “O‘zLiDeP бошланғич ташкилотлари ўз томорқасида фаолият бошлаганларга кўмакдош” лойиҳаси доирасида бошланғич партия ташкилот раислари, партия депутатлари ва фаоллари 2032 та хонадонга кириб, улар томонидан 410 та оилага томорқа хўжалигини ташкил этиш ва ривожлантиришга амалий ёрдам кўрсатилди.\nШунингдек ҳисобот даврида, Президентимизнинг “Обод қишлоқ” ва “Обод маҳалла”, “Ҳар бир оила тадбиркор”, “Ёшлар келажагимиз” давлат дастурлари тўғрисидаги Қарорларини ҳаётга татбиқ этиш масалаларига ҳам муҳим эътибор қаратилди. Бу йўналишда партия вилоят кенгаши томонидан 380 та давра суҳбатлари, ўқув семинарлар ва бошқа тадбирлар ташкил этилди. Тадбирларда 10 454 нафар электорат вакиллари, партия фаоллари ва ёшлар қамраб олинди.\nШу билан бир қаторда аҳоли мурожаатлари билан ишлаш борасида ҳам ижобий натижаларга эришилди. Биринчи чорак давомида 235 та мурожаатлар келиб тушган бўлиб, шундан 120 мурожаат ўз ечимини топди. Қолган масалалар бўйича ўрганишлар олиб борилмоқда ва уларнинг ечими бўйича тегишли ташкилотларга депутатлик сўровлари чиқарилди.\nШу билан бирга вилоят партия ташкилоти томонидан айрим фаолият йўналишларида йўл қўйилаётган камчиликлар ҳам очиқ ойдин муҳокама қилинди. Хусусан, тадбиркорлик субъектлари томонидан партия вилоят кенгашига келиб тушаётган барча мурожаатларни ўз вақтида кўриб чиқилишида кўзга ташланаётган сусткашликлар оҳир оқибат уларнинг партияга ва умуман амалга оширилаётган ўзгаришларга муносабатига таъсир кўрсатаётганлиги, бундай ҳолатларга мутлақо йўл қўйиб бўлмаслиги тўғрисида гапирилди. Ёшлар орасида амалга оширилаётган ишлар кўламиниг бугунги талаблар даражасида бўлмаётганлиги борасида фикрлар айтилди. Халқ депутатлари вилоят ва туман кенгашларида фаолият юритаётган партиядан сайланган депутатлик корпуси фаолияти танқидий кўриб чиқилди.\nЙиғилиш сўнггида ташкилий масала ҳам кўриб чиқилди. O‘zLiDeP Қашқадарё вилояти кенгаши раиси вазифасига кенгаш аъзолари томонидан Турсунов Шухрат Хамидович бир овоздан сайланди.\nШундан сўнг O‘zLiDeP Қашқадарё вилоят Кенгашининг навбатдаги вазифалари бўйича тегишли қарори қабул қилинди.\nЙиғилишда O‘zLiDeP Сиёсий Кенгаши Ижроия қўмитаси раиси ўринбосари Бахтиёр Якубов иштирок этди.\nYormatovas Norsuluv Shokir qizi2019-05-15 11:50:26\nMuborak tuman Kengashi va faol a`zolari nomidan viloyat Kengashimizning yangi raisi Tursunov Shuxrat Xamidovichni bizning raisimiz bo`lganliklari bilan chin yurakdan tabriklaymiz xamda raisimizning yangi vazifalariga omadlar tilaymiz va partiyamizning bundan keyingi partiyaning samarali faoliyat olib borishida va yanada rivojlanishga o`z bilim va tajribalari bilan bizga bosh qosh bo`lishlariga ishonamiz.


“Бошқармага келиб кетинг, гап бор!” - Huquq.uz\n“Бошқармага келиб кетинг, гап бор!”\n16:30 - 01.03.2021\nҚамбар Расулов ўйламай қилган бир хатоси учун йиллаб йиққан обрўсига путур етказди. Айни карантин кунлари ўз вазифасини сидқидилдан бажараётган ходим ниқоби остида нафсининг алдовига учди-қўйди. Бухоро вилояти давлат санитария-эпидемиология назорати бошқармаси бошлиғи лавозимида ишлаб келган Қ.Расулов хизмат вазифасига санитария ва карантин қоидаларини бузганлик учун маъмурий чора кўриш, корхона ва ташкилотларга тақдимнома киритиш, хўжалик юритувчи субъектларга тавсия бериш каби қатор вазифалар киришини жуда яхши билади.\n2020 йилнинг ноябрь ойи бошларида Бухоро шаҳар ИИБ томонидан «Жамила жаҳони лаззат омад» МЧЖ раҳбари М.Рўзиевага нисбатан МЖТКнинг 54-моддаси 2-қисмига асосан тўпланган ҳужжатлар белгиланган тартибда кўриб чиқиш ва чора кўриш учун вилоят ДСЭН бошқармасига келиб тушади. ДСЭН бошқармаси раҳбари мазкур ҳужжатларни ўрганиб чиққан вақтида бир нимали бўлиб қолиш умидида М.Рўзиевага қўнғироқ қилади:\n– Рўзиевамисиз? Сизга нисбатан тўпланган ҳужжатларни кўриб чиқиш учун бошқармага келсангиз яхши бўларди.\n– Афсус, боролмайман. Чунки ёш болалиман.\n2020 йил 6 ноябрь куни унга қўнғироқ қилиб, ўзини М.Рўзиеванинг акаси Қ.Мансуров деб таништирган киши учрашишга рози бўлди. Бу суҳбат ДСЭН бошқармаси бошлиғининг узоқ тушунтиришлари билан якунланди. Келишувга биноан жамиятнинг гувоҳномаси нусхаси ва 600 доллар пул берса иш силлиқ битишини, йўқса 11 миллион сўмдан ошиқ жарима тўлаши мумкинлигини уқтирган Қ.Расулов ўз «ўлжаси»ни кутарди.\n2020 йил 7 ноябрь. М.Рўзиеванинг акаси қўнғироқ қилганида Қ.Расуловнинг юраги алланечук безовта урди. У буни виждони безовталигига йўйиб эътибор қаратмади. Ўз хизмат хонасида кимёвий ишлов берилган 400 АҚШ доллари ва 500 минг сўм пулни олди-ю, аммо қувончи узоққа чўзилмади.\nСуд ҳукмига биноан Қамбар Расулов Жиноят кодекси 210-моддасининг 1-қисмида назарда тутилган жиноятни содир этганликда айбли деб топилди ва 3 йилга озодликдан маҳрум қилинди.


БИТИРУВЧИ ҚИЗЛАРНИ ИШ БИЛАН ТАЪМИНЛАШ ДОЛЗАРБ МАСАЛА - Ўзбекистон овози газетаси\nЖорий йилда республикамиздаги касб-ҳунар коллежларини 243520 нафар қиз битирди. Уларни 100 дан ортиқ корхона ва ташкилотга бириктириш белгилаб қўйилган.\nИш билан банд бўлган одам ҳаётга теран кўз билан қарайди, ўзи ва оиласи тўкинлигини таъминлайди, жамият ривожига ҳисса қўшади.\nЎзбекистон Хотин-қизлар қўмитасида куни кеча бўлиб ўтган давра суҳбатида бу борада амалга оширилган ишлар хусусида маълумотлар берилди, камчиликлар юзасидан фикр алмашилди. Тадбирда Хотин-қизлар қўмиталари фаоллари, тегишли вазирлик ва идоралар вакиллари, Тошкент шаҳри ҳамда Тошкент вилоятида фаолият юритаётган ўқув марказлари раҳбарлари ва касб-ҳунар коллежларининг битирувчи қизлари иштирок этди.\nТаъкидландики, Хотин-қизлар қўмитаси ташаббуси билан жамоатчилик ва масъул ташкилотлар ҳамкорлигида жорий йилда битирувчи қизлар бандлигини таъминлаш бўйича республикамизнинг барча ҳудудларида 1700 га яқин ишчи гуруҳи тузилди. Дастлаб битирувчи қизлар турли таркибларга ажратилди. Масалан, олий ўқув юртларига кириш истагини билдирганлар, иш жойи аниқ бўлганлар, ногиронлар, турмушга чиққанлар, тадбиркорлик билан шуғулланиш ҳаракатидаги қизлар аниқланди.\nМаълумотга кўра, айни кунда 139 488 нафар қиз ишга жойлашган. 52 127 нафарининг бандлиги бўйича иш берувчи ташкилотлар билан биргаликда тегишли чоралар кўрилмоқда.\n— Аниқланишича, Хоразм вилоятида 84 фоиз, Наманганда 72, Бухорада 69, Қашқадарёда 68, Самарқандда 67 фоиз битирувчи қизлар бандлиги таъминланган, — деди Ўзбекистон Республикаси Бош вазири ўринбосари, Республика Хотин-қизлар қўмитаси раиси Элмира Боситхонова. — Ҳозирча бу яхши кўрсатгич, албатта. Аммо бу борада ҳудудларда муаммолар ҳам оз эмас. Иш билан банд бўлса-да, меҳнат дафтарчалари очилмаслиги, уч томонлама шартномаларнинг ҳаққоний эмаслиги, каби ҳолатлар аниқланмоқда. Айни пайтда уларни бартараф этиш бўйича чора-тадбирлар олиб борилаяпти.\nШунингдек, Хотин-қизлар қўмитаси қуйи тизимлар билан биргаликда ўз ишини бошламоқчи бўлган 7 мингдан зиёд битирувчи қизга тижорат банклари томонидан 45 миллиард сўм кредит ажратилишига бош бўлмоқда. Касб-ҳунар коллежларини тамомлаган қизлар қўшимча ҳунар ўрганишини таъминлаш мақсадида бир қатор ўқув марказлари билан ҳамкорликда қизларни имтёзли тарзда касб ва ҳунарга ўргатиш чоралари кўрилмоқда.\nБу ишлар ҳали давом этади. Фарзандларимиз тақдири, келажаги энг муҳим масала. Уларнинг ишли бўлиб, ҳаётда муносиб ўрин эгаллашларидан ҳар биримиз манфаатдормиз. Шу боис амалга ошираётган ишларимизни янада кучайтириб, тегишли ташкилотлар масъулиятини оширишимиз зарур.\nТадбирда Тошкент шаҳридаги 21 ўқув маркази билан тузилган шартномага асосан 400 нафарга яқин битирувчи қизга бепул сабоқ олиш имконини берувчи сертификатлар, ҳамкор ўқув марказлари раҳбарларига Хотин-қизлар қўмитасининг ташаккурномалари топширилди.\n— Бу йил Тошкент ахборот технологиялари касб-ҳунар коллежини тамомладим, – дейди Наргиза Иброҳимова. – Бугун менга Миробод туманидаги «GAUDEMUS» ўқув марказида икки ой бепул қўшимча ҳунар ўрганишим учун сертификат берилди. Одамнинг ҳунари қанча кўп бўлса, уни қанча чуқур эгалласа, иш топиши ҳам шунча осон бўлади.\n— Яқинда туман Хотин-қизлар қўмитаси ёрдами билан банкдан 5 миллион сўмлик кредит олдим, — дейди Янгийўл хизмат кўрсатиш касб-ҳунар коллежи битирувчиси Шоҳида Фахриддинова. — Иккита тикув машинаси сотиб олиб, чойшаб тикишни бошладик. Икки нафар тенгдошим ҳам мен билан бирга ишлаяпти. Келажакда фаолиятимни кенгайтириб, миллий ҳунармандчилигимизни дунёга танитиш, келинлар учун кийим-кечаклар тикишни йўлга қўйишни режалаштирдим.\n— Фаолиятимизни бошлаганимизга икки йил бўлди, — дейди «Саришта Бегойим» ўқув маркази раҳбари Баҳром Файзихўжаев. — Марказимизда сартарошлик, тикувчилик, компьютер саводхонлиги ва қандолатчилик сирлари ўргатилади. Ҳар бир йўналиш бўйича дарслар кенгайтирилган тарзда, ўқувчилар истаклари асосида ўтилади. Хотин-қизлар қўмитаси ташаббуси билан 11 нафар қизни икки ойлик бепул курсларда ўқитиб, улар бандлигини таъминлашга оз бўлсада ҳисса қўшишдан мамнунмиз.


Мактабларимизда 2859 та замонавий ўқув-компьютер синфлари ташкил этилмоқда - Terabayt.Uz\nМактабларимизда 2859 та замонавий ўқув-компьютер синфлари ташкил этилмоқда\nХалқ таълими вазирлиги томонидан мамлакатимизнинг умумтаълим мактабларида 2859 та ўқув-компьютер синфлари ташкил этилиши белгиланди. Бу ишлар Президент илгари сурган 5 та муҳим ташаббусни амалга ошириш мақсадида йўлга қўйилмоқда, дейилади вазирлик сайтидаги хабарда.\nЎҚИНГ: Энди фарзандингизнинг баҳоларини онлайн кузатиб бора оласиз!\nЖанубий Кореянинг KT компанияси «Мактаб таълимида ахборот-коммуникация технологияларини янада ривожлантириш» лойиҳаси бўйича ўтказилган тендерда ғолиб бўлди. Лойиҳа Корея Республикасининг Экспорт-импорт банки (Эксимбанк) ажратган $33 млн. кредит ҳисобига молиялаштирилади.\n#компьютер #таълим #халқ таълими вазирлиги


11:37 08 Март 2021\n16:02 21.06.2017 (Янгиланган 20:47 11.09.2017) Ҳавола олиш\nКимдир, масала моҳиятидан бехабар инсон, сизга туҳмат қилса, ўзингизни зўр бериб оқлашга уринишингиз шарт ҳам эмас. Бу айбдорлик ҳиссидан келиб чиқади. Биз эса ҳеч кимнинг олдида айбдор эмасмиз!\nЎйлаган эдимки, ўз маданиятини ўзгаларга тиқиштириш ва уни билмаганларни маданиятсизликда айблаш, ўзи каби ўйламаган, фикрламаган, яшамаганларни рақибга чиқариш, тан олмаслик, паст назар билан қараш, халқларни ўзи ва бегоналарга, маданиятли ва варварларга ажратиш ортда, жаҳолат даврларида қолиб кетган.\nЎзбекистонликлар Навальнийга муносиб жавоб қайтаришди\nЙўқ, қолмаган экан, чамаси.\nЎзга халқларга Пушкинни билмаслик билан маломат қилиш айнан шу жаҳолатнинг бир кўриниши (бу маломат туҳмат бўлса, айниқса).\nАдабиёт кўнгил иши, ҳатто Пушкиндайин, мактабларда ўқиш дастурига киритилган шоирни ўқиш ҳам кўнгил иши ва уни билмаслик рус бўлмаган миллатлар учун маданиятсизлик ҳисобланмайди.\nКелиб-келиб энди Пушкин халқлар ўртасидаги тушунмовчиликка сабаб бўлмасайди.\nНавальнийнинг гапи эса бировнинг ибодатхонасига ўз низоми билан киришга уриниш, холос.\nҲар бир миллатларнинг ўз даҳолари, адиблари, шоирлари бўлади. Албатта, имкон қадар умумбашарий классикларни, ўзга халқлар адабиётини ўқиш ва ўрганиш лозим, бундан ҳеч ким ҳеч қачон ютқазмайди.\nНавальний озгина бўлса-да фикрлаганда, бунақа номақбул гапларни айтишдан бурун ўзига савол берарди: Ўзбекистонда Пушкинни билмасликлари ҳақида маълумотим борми? Дунё мен ўйлаганчалик тор ва биқиқми? Мен уларнинг қанча шоирини биламанки, улар бизнинг шоирни билишлари зарур? Мен кимманки, ўзбекларни Пушкинни билмасликда айблаб, маломат қиламан?\nАдабиёт мажбурлаб тиқиштириладиган унсур эмас. Албатта, жаҳон тан олган ҳар қандай шоир ва адибни ўқиш ва ўрганиш керак. Бу ўзини маданиятли ҳисоблаган ҳар бир инсоннинг бурчи ва уларни билмаслик билан мақтаниш жаҳолат. Лекин кимдир, масала моҳиятидан бехабар инсон, сизга туҳмат қилса, ўзингизни зўр бериб оқлашга уринишингиз шарт ҳам эмас. Бу айбдорлик ҳиссидан келиб чиқади. Бизнинг эса ҳеч кимнинг олдида айбимиз йўқ. Айниқса Навальний ва Собчак олдида. Уларга ҳисоб беришниям истамаймиз.\nБизда "ит ҳуради, карвон ўтади", деган мақол бор (йўқ, бу кимнидир ерга уриш учун айтилган гап эмас, халқ мақоли шунақа). Шунга қарамай, ўзбек халқи Пушкинни мутолаа қилишни давом этаверади. Асло, кимгадир ёқиш ёки хушомад учун эмас. Бетакрор иқтидор эгаси бўлгани сабабли. Чунки иқтидорли кишилар фақат бир миллатгагина тегишли эмас. Буюклар яхлит инсониятга тегишли.\nЎзбек халқининг ҳам ўз буюк инсонлари, фарзандлари бор. Минглаб йиллик маданий тарихига эга. Биз уларни билмасликда ҳеч кимни айблаётганимиз йўқ.\nБунақа нотўғри қарашларда Пушкиннинг айби йўқ. У ҳар қандай ҳолатда ҳам буюклигича қолаверади. Бироқ, унинг номидан халқлар орасига совуқчилик солишда фойдаланишга уриниши ажаблантиради, холос.\nИнтернет сарҳадларида ушбу масала юзасидан бўлаётган мунозараларни кузатиб, Пушкинга қизиқишимиз ўйлаганимдан ҳам юқорилигига ишондим. Яна бир ҳақиқатни тушундимки, интернет орқали тўрт-беш маълумотни олиб, ҳар биримиз ўзимизни доно санай бошлабмиз. Гўёки, бу оламда барча нарсани биламиз, буюк стратегмиз, глобал миқёсида ўйлаймиз. Аслида бу калтабинлик, холос.\nНавальнийнинг ўша гапи ва у атрофидаги баҳс-мунозаралар ҳам шу ҳақиқатни ифодалайди.\nИнтернет барибир интернет-да. Унда эҳтирос ва юзакилик кўпроқ. Ушбу масала юзасидан баҳс-мунозарага киришган биров Солженицыннинг фамилиясини нотўғри ёзибди. Унга бу ҳақда дакки берган бошқаси эса мақтаниб, "мен эса ҳаммасини биламан", деб Шайбонийхонни шоирга чиқариб қўйибди. Яна, "Солженицынни ўзбек тилида ўқибдими?" деганга ўхшаш маломат ҳам бор. Ўқиган бўлса бордир… Бир пайтлар бу адибнинг асарлари ўзбек тилида чоп этилган.\nХуллас, ҳаммамиз ҳам яхшимиз. Юзакиликка берилганмиз, моҳият ва ҳақиқат унчалар ҳам қизиқтиравермайди. Билиб олган тўрт-беш маълумотимизни пеш қилиб, бутун оламдан, дунёнинг бор илмидан хабарим бор, деб жар солишни хуш кўрамиз.\nДейлик, "Пушкинни билмайсан", деб маломат қилаётганнинг ўзи шоирни яхши билмайди (билганда, шоир билан қизиққанда, унинг асарлари Ўзбекистонда мактабнинг дастурига киритилганини, унинг асарлари қарийб юз йилдан буён ўзбек тилига таржима қилиб келинаётганига, чоп этилаётганига қайдадир кўзи тушган бўларди).\nАдашмасам, 1937 йилда ўзбекнинг буюк шоири, Пушкиннинг ажойиб ва бетакрор таржимони Усмон Носир ушбу шоирга бағишланган қандайдир тадбирда иштирок этиб, Москвадан қайтаётиб, поездда айтган гаплари учун қамоққа олинган ва репрессия қилинган эди. Айтмоқчиманки, бизнинг буюк шоирларимиз тақдирида ҳам Пушкиннинг изи бор.\nБир сўз билан айтганда, адабиёт халқларни бирлаштириши лозим, ажратиши эмас. Буюк адиблар, шоирлар билан бир-биримизни қўрқитишга уринмайлик. Уларни шунчаки ўқиш, уқиш керак. Кимдир ўқимаётган бўлса, бу унинг ҳаққи-ҳуқуқи. Уни барибир мажбурлаб ҳам ўқитиб бўлмайди.\nУшу кичик ҳолат, Алексей Навальныйнинг қанчалар калта ўйлашини кўрсатди, холос. Бошқа ҳеч нимани эмас. Сиёсатчи учун ўзининг деворидан узоқни кўра билмаслик анчайин уятли ҳолат.\nСобчак, Навальный, Пушкин


Испанияга содиқлар. Ла Лигада кўп ўйин ўтказаётган футболчилар бешлиги (Barcafans.asia блоги)\nИспания Ла Лигаси дунёдаги энг кучли футбол мусобақаларидан бири. Бугун у ерда дунёнинг энг машҳур юлдузлари тўп суришади.\nБугун сизлар билан ҳозирда ҳам Ла Лигага содиқ ва у ерда кўп ўйин ўтказаётган футболчилар ҳақида суҳбатлашамиз.\n5. Хесус Навас – 388 ўйин (умумий рейтингда 55 ўрин)\nЛа Лигадаги ўйинлари: “Севилья”\nЎнг қанот фулбек ва баъзан ярим ҳимоя зонасида ҳам тўп сурадиган Хесус Навас ҳозирги кунда “Севилья”нинг асосий футболчиларидан бири. Айнан шу жамоа академиясида футболчи бўлиб етишган. 2003 йилда жамоа мураббийи Хуакин Капаррос Хесус Навасни илк бор майдонга туширганди. Ўшанда Хесус охирги 12 дақиқа майдонда ҳаракат қилган эди.\n2013 йилда Хесус 20 млн евро эвазига “Ман Сити”га ўтиб кетди. Орадан 4 йил ўтиб, яна “Севилья”га қайтиб келди.\nҲозирда Навас ҳисобида Ла Лигада 388 ўйин мавжуд ва у 26 та гол ва 77 та голли узатмани амалга оширган. Бу эса футболчининг ҳозирги кунда ҳам Ла Лигада тўп сураётган содиқ футболчилар рўйхатининг бешинчи ўрнини эгаллашига ёрдам беради.\n4. Лионель Месси – 492 ўйин (умумий рейтингда 13 ўрин)\nЛа Лигадаги ўйинлари: “Барселона”\nАргентиналик футболчи “Барса” академиясига жуда эрта келиб қўшилган. 2004 йилда Ла Лигада дебют қилган. Франк Райкард ёш футболчини “Эспаньол”га қарши ўйинда 82 дақиқада майдонга туширган.\nШундан бери Месси нафақат “Барселона”нинг, балки дунёнинг энг яхши футболчисига айланди. Ҳозирда Лео ҳисобида Ла Лигада 492 ўйин мавжуд, 447 та гол ва 198 та ассистентликни ўз ҳисобига ёздириб қўйган.\nҲозирча Месси Ла Лигада ўйин ўтказганлар ичида 13 ўринни эгаллаб турибди. Кучли ўнликка кириш учун футболчига 10 та ўйин етмаяпти.\nЛионель Месси ҳаётидан 10 та қизиқарли факт (Barcafans.asia блоги)\nЎз вақтида қадрланмаган 5 футболчи (Penalti.uz блоги)\nМураббий ҳайдаш учун пул аямайдиган "Челси" ("ИнтерФутбол" блоги)


Ўзбекистонда амалга оширилаётган ислоҳатлар тарғибот тадбирлари давом этмоқда. » Ғаллаорол туман ҳокимлиги расмий сайти\nҒаллаорол туман ҳокимлиги » Жамият » Ўзбекистонда амалга оширилаётган ислоҳатлар тарғибот тадбирлари давом этмоқда.\nЎзбекистонда амалга оширилаётган ислоҳатлар тарғибот тадбирлари давом этмоқда.\nМустақил диёримизда барча соҳаларда амалга оширилаётган кенг кўламли ислоҳатларни тарғибот қилиш ёшлар учун давлатимиз раҳбари тамонидан яратиб берилаётган шароитлар; имкониятларни тарғиботига бағишланган маънавий-маърифий тарғибот тадбири Ғаллаорол тумани Кўкгумбаз ҚФЙ ҳудудидаги 58-сонли умумий ўрта таълим мактабида ўтказилди.\nТарғибот тадбирларида Ўзбекистон Республикаси Президентининг 2020 йил 26 декабр куни. “Ёшлар форимида” ёшлар билан учрашувида сўзлаган нутқининг мазмун моҳияти, Республикамизда вилоятимиз ва туманда амалга оширилаётган бунёдкорлик ишлари, таълим, соғлиқни сақлаш, қурилиш соноат, қишлоқ хўжалиги ва бошқа ишлаб чиқариш соҳаларидаги ислоҳатлар тарғибот қилинди, тадбирда маҳалла ҳудудидаги уюшмаган ёшлар, маҳалладаги ёшлар етакчилари иштирок этишди.\nТадбир Республика Маънавият ва маърифат маркази туман бўлими, халқ таълими бўлими ва маданият бўлими ҳамкорлигида ўтказилди.


«Адолатли қайнона» танлови ғолиблари аниқланди - Халқ сўзи\n«Адолатли қайнона» танлови ғолиблари аниқланди\n18:07 15 Август 2018 Жамият\nБугун пойтахтимизда “Адолат” СДП томонидан ҳар йили анъанавий тарзда ўтказиб келинаётган “Адолатли қайнона” республика кўрик танловининг ғолиблари аниқланди. Ўзининг ибратли ва тинч оиласи билан маҳалласи, шаҳар туманида ибрат ва намуна кўрсата олган 14 нафар вилоят босқичлари ғолиблари тантанали равишда тақдирланди.\n— Ажралишлар бугунги кунда жамиятимизнинг энг оғриқли дардларидан бири, — дейди танлов иштирокчиси, Бухоро вилояти вакили Норбиби Мардонова. — Бизга тақдим этилган маълумотларга кўра, 2018 йилнинг дастлабки олти ойида мамлакатимизда 16 минг 449 та оилада ажралишлар кузатилган. Уларнинг 11 мингдан ортиғида камида бир нафар ёки ундан ортиқ фарзандлари бор. Энди тасаввур қилинг, бу болалар катта бўлганда оиланинг муқаддаслигига қандай ишонади? Ўзи тўлиқ оилада камол топмаганидан кейин ўксинади, оиланинг инсон ҳаётидаги ўрнини, аҳамиятини билмайди. Уни қадрлаш кераклигини, масъулиятини ҳис қилмайди. Афсуски, улар бизга бегона одамлар эмас. Кинингдир қизи, кимнингдир ўғли, яқини, қариндоши, хуллас, ажралишлар муаммоси ҳеч кимга бегона эмас. Яна бир афсус, бу жараёнда айнан қайнона келин муносабатлари асосий ўрин тутади. Танловимиз орқали кимгадир ибрат бўлсин деган умидда ҳаётий мисолларни, жанжалли ҳолатларни саҳналаштирдик. Уларнинг ечимини кўрсатиб беришга интилдик. Бу орқали айнан қайноналар орқали оилаларга кириб бориш, таъсир кўрсатишни мақсад қилдик. Жамиятимизда адолатли қайноналар қанчалик кўпайса, оилаларда тинчлик, аҳиллик янада мустаҳкамланади. Мен бунга ишонаман.\nТанловнинг қуйи босқичларида 7 мингдан ортиқ қайнонанинг маҳорати ва оилавий тажрибаси синовдан ўтказилди. Ғолибларга партия Сиёсий Кенгашининг диплом ва қимматбаҳо совғалари топширилди.


Йиғилишни сектор мудираси Феруза Альмухаметова очиб, у ўз сўзида она тили миллий маданиятнинг бир бўлаги ва ҳар бир инсоннинг муҳим бир қисми, шубхасиз, она тилини билиш ва қадрлаш зарур эканлигини айтиб ўтди. Бошқа халқларнинг тилларини билиш ва ҳурмат қилиш ҳам муҳимдир. Рус тили миллатлараро мулоқот тилларига мансуб бўлиб, сайёрадаги ўнта кенг тарқалган тиллардан бири ҳисобланади. Кўп мамлакатлар рус тилида мулоқот олиб боради.\nАхборот кутубхона маркази фойдаланувчилари Мадина Комилова, Нодира Шамсутдинова, Фарход Йўлчиев бир-бирлари билан танишиб, ўз фикрлари билан ўртоқлашар экан, клуб аъзолари рус тилини ўрганиш бўйича дастлабки дарсни бошлашди.


Қирғизистондаги Тўхтагул ГЭСи реконструкциясининг 2-босқичи 450 млн долларга айланади\n19:58 / 29.09.2015\nҚирғизистондаги Тўхтагул ГЭСи реконструкциясининг 2-босқичи 450 млн долларга айланади. Бу ҳақда лойиҳанинг тақдимотида маълум қилинди.\nҚайд этилишича, қурилиш Евроосиё ва Осиё тараққиёт банклари томонидан молиялаштирилади. Бунда зарур бўлган маблағнинг асосий қисмини Осиё тараққиёт банки ажратади. Евроосиё тараққиёт банки Тўхтагул ГЭСининг 2- ва 4-агрегатлари учун қурилмаларни сотиб олишга пул (100 млн доллар) ажаратади. Пуллар грант ва имтиёзли кредит кўринишида ажратилмоқда.\n“Тўхтагул ГЭСи реконструкциясининг 2-босқичида 3 та лойиҳа кўзда тутилган. Биринчи навбатда, реконструкция ва станцияда қурилмаларни алмаштириш амалга оширилади. Бундан ташқари, Учқўрғон ГЭСи қурилишининг техник-иқтисодий асосланиши ишлаб чиқилади. Биз, шунингдек, келажакда ГЭС мажмуасини янада модернизация қилишда инвестицияларни жалб қилиш учун унинг активларини баҳолаб чиқмоқчимиз”, деб айтди тақдимотда Қирғизистон бош вазири ўринбосари Валерий Диль.


СОҒЛОМ БОЛА КOМОЛАТИ ГЕНЕЗИСИГА КОГНИТИВ ЁНДАШУВ\nСОҒЛОМ БОЛА ТАРБИЯВИЙ МУНОСАБАТЛАРИНИНГ ЎРНИ Ш. Юсупов, Я. Нурумбекова, ГулДУ\nСОҒЛОМ БОЛА ТАРБИЯСИНИНГ РУҲИЙ-ЖИСМОНИЙ ОМИЛЛАРИ Ҳ.Абдураззоқов, М.Дўсмухамедова, Ж.Холмуродова, ТТЕСИ\nТАРБИЯНИНГ ТАЪСИРЧАНЛИГИ Ш. Саидқулов, Самарқанд ВПКҚТМОИ\n(Э.Ғ.Ғозиев таълимоти асосида)\nКелажагини ўйлаган давлат борки, у албатта ёш авлодни ҳар томонлама баркамолликка эришиши учун барча шарт-шароит яратиб беради. Давлатимиз раҳбариятининг саъй- ҳаракатлари ҳам бундан мустасно эмас. Мустақилликни салмоқли йилларига эътибор билан қараладиган бўлса, ҳар бир йилнинг номланишида баркамол авлодни тарбиялашга маълум даражада урғу бериб ўтилади.\nПсихологик нуқтаи назардан ёндашадиган бўлсак, соғлом бола ҳар томонлама руҳан онтогенетик даврга мос равишда ривожланган ёшга тушунилади. Ёшига хос равишда ривожланган бола профессор Э.Ғ.Ғозиев таърифига кўра “Ёшига нисбатан ўзини ( статуси ва атрибутларини) англаганлиги билан бир қаторда, уни қуршаб турган ( предмет ва муҳит) оламининг моҳиятини тўлиқ бўлмаса-да акс эттира олиши лозим. Мазкур англаш ва акс эттириш баъзан илгарилаб кетиши, баъзан бир оз ортда қолиши табиий ҳол, шу сабабдан ҳам биз “тўлиқ бўлмаса-да”, деган иборани таърифда ишлатдик”.\nЭ.Ғ.Ғозиевни бола ўзлигини англаш генезисига когнитив ёндашувнинг асосий моҳияти қуйидаги фикрларида аниқ акс этади. “Ахлоқий ўзини ўзи англаш “ўзини ўзи англаш” нинг хусусий (алоҳида) кўриниши, жабҳаси бўлганлиги туфайли унинг руҳий тузилиши, табиати, ўзига хослиги, таркиб топиши, ривожланиши ва такомиллашуви, объектив, субъектив, ички ҳамда ташқи шарт-шароитлари, энг аввало, ўзини ўзи англаш жараёнининг ички хусусиятларига кўп жиҳатдан боғлиқ”.\nЮқорида келтирилган устознинг фикрларини мантиқан анализ ва синтез қиладиган бўлсак, бола ўзлигини ва оламни акс этириши билан бир қаторда ахлоқий “ўзини ўзи англаш”нинг хусусий (алоҳида) кўриниши сифатига урғу берилишига сабаб, унинг ижтимоий муҳитдаги ахлоқий муносабатларини ҳам акс эттириб борсагина у руҳан соғлом ривожланишдан ортда қолмай (оғмай) бораётганлигининг гувоҳи бўлар эканмиз.\nДемак, болага ўзлигини танитиш билан бирга, унга миллий хулқ, ахлоқ ва муомала одобини сингдириб бориш мақсадга муофиқдир. Буюк алломаларимизнинг таъкидлаб ўтганларидек,:“бола тарбиясини туғилган сониясидан бошлаш керак”, деган фикрларининг илмий тасдиғини Э.Ғ.Ғозиевнинг бола фикрлаш генезисига когнитив ёндашувига доир психологик тадқиқотлари ва фикрларида аниқ кўриш мумкин десак, хато бўлмайди.\nКогнитив психология тадқиқотларидан маълумки, бола қачон ўзлигини ва ташқи оламни англаб акс эттира бошлайди? Қачонки унда барча билиш жараёнлари содда кўринишдан мураккаб фикрлаш даражаси томон қараб шаклланиб, ривожланиб бораётган бўлса. Ўзлигини ва ташқи оламни англашда билиш жараёнларининг кетма-кетлиги занжири алоҳида ўринга эга бўлиб, у қуйидагича акс этади. Ташқи таъсирни қабул қилиш (сезги) натижасида, онгли фаолиятни (диққат) йўналтириб, таъсир этаётган қўзғатувчи омилни яхлит (идрок) акс эттирилгандан сўнг уни умумлаштириш (тафаккур) орқали билвосита ва бевосита хулоса чиқариб билим (хотира) манбаи тарзида сақлаб қолиш. Мазкур занжирни битта ҳалқаси психик хусусият ҳисобланади, у ҳам бўлса диққат, онгли фаолиятни таъсирга нисбатан йўналтириш ва тўплашдир.\nДунёни когнитив билиш жараёнлар занжири генезиси Э.Ғ.Ғозиевнинг “Онтогенез психологияси” асарида қуйидаги кетма-кетликда ифодаланади: 1) “ҳар хил турдаги ҳаракатларни амалга ошириш, жисмларни ушлаш, уларга интилиш, нарсаларни билишга нисбатан ҳаракатини билдиради; 2) ота-онани ва қариндош уруғларни таниш, сезги, идрок, хотира жараёнлари ўсишини англатади; 3) жисмларга разм солиш, унинг тузилиши ва ранги билан қизиқиши яққол тафаккурнинг ифодасидир; 4) унда эмоция ва ҳиссиётнинг пайдо бўлиши муомалага киришиш эҳтиёжини намоён этади; 5) эмаклаш, тик туришга интилиш уқувининг пайдо бўлаётганлиги фазовий тасаввурни акс эттиради ва бошқалар”.\nЕвропа когнитив психология фани вакиллари илгари сурган назарияларида бола дунё билан танишиши ва ўзлигини англаш ҳамда акс эттиришни фақат билиш жараёнлари билан чегаралаб қўйган бўлсалар, Э.Ғ.Ғозиев боланинг дунё билан танишиши ва ўзлигини англаш ҳамда акс эттиришни билиш жараёнлари кетма-кетлигида психологик хусусият ва ҳолатлардан эмоция ва ҳиссиётнинг пайдо бўлиши, муомалага киришиш эҳтиёжининг намоён бўлиши, уқувининг пайдо бўлиши, фазовий тасаввурни акс эттириши каби мураккаб хусусиятларни узвий боғлиқ равишда билиш жараёнларни тўлдириб боришини таъкидлаб ўтади.\nИлк болалик даври ривожланиш ҳусусиятларини бевосита кузатиш орқали болани дунёни англашга нисбатан ҳар бир ҳаракати, албатта эмоция билан боғлиқ ҳолда амалга ошади. Бу даврда ҳиссиётни намоён этишни даслабки кўринишлари юзага келиб, болада муомалага киришишга эҳтиёжни намоён эта бошлайди. Эмоция ва ҳаракат орқали бола муомала жараёнининг энг содда (элементар) илк босқичларини намоён этиши жараёнида дастлабки сигналли ва ҳаракатли уқувчанлик кўникмаларини эгаллаш имкониятларини намойиш этади.\nЮқоридагилар таъсирида бола фазовий тасаввурни акс эттириш каби мураккаб хусусиятларни ўзлаштириб боради. Мазкур ҳолатни онтогенезнинг барча босқичларида давом эттиришнинг эътироф этилишини таъкидлайдиган бўлсак, одам фарзандининг камолати бир сонияга бўлсада тўхтаб қолмайди. Аммо болаликда ўзлаштирилган билим ва уқувлар асосий манба сифатида намуна (эталон) вазифасини ўйновчи доминанта функциясини ўтайверади. Шунинг учун бўлса керак, доно халқимизда: “Болаликда ўзлаштирилган билим тошга ўйилган ёзув билан баробардир”, деган иборани тез-тез ишлатиб турилади.\nОнтогенезда когнитив ривожланишнинг кетма-кетлигида дастлабки “мен”ликни англаш механизми қонунияти Э.Ғ.Ғозиев таърифи бўйича қуйидагича;\n“Илк болалик даврида ўз хатти-ҳаракатини катталарнинг ҳаракати билан солиштириш ва унинг ўхшаш жиҳатларини топиш боланинг ақлий ўсиши учун муҳим аҳамиятга эга. Бу даврда болада “Мен ўзим” концепциясининг вужудга келиши шахсий фазилатлар шаклланишига олиб келади ва худди шу пайтларда у шахс сифатида таркиб топа бошлайди. Болада шахсий ҳаракатлар пайдо бўлиши ўсишнинг янги даври бошлангандан дарак беради”.\n“Мен ўзим” концепциясининг вужудга келиши орқали бола нафақат баъзи бир фаолиятларни мустақил бажаришга ҳаракат қилади, балки ўзининг нутқий фаолиятини ҳам аста секин намоён эта бошлайди. Бу даврда болага исмингни айтчи, қани? дейилса, бола ўзини кўрсатиб, “мана” дейиши орқали уч хил фаолиятни умумлаштириши кетма - кетлигини кузатиш мумкин, яъни уқув асосида маълумотни акс эттириш ─ ҳаракатни йўналтириш ─ нутқ фаолиятни амалга ошириш.\n“Мен ўзим” концепцияси шаклланиши билан болада катталарга тақлидчанлик ортиб бориб, ўзини худди катталардек тутишга ҳаракат қилиб, катталарнинг нафақат хатти – ҳаракати, балки психик ҳолатини ҳам акс эттира бошлайди. Соғлом бола камолат генезисининг илк болалик ривожланиш босқичи занжирини Э.Ғ.Ғозиев томонидан илгари сурилган юқоридаги когнитив билиш жараёнлари кетма-кетлигини нафақат психологиядан бошланғич билимга эга коллеж ўқувчиси, балки кенг омма учун ҳам тушунарли эканлигини таъкидлашга зарурат бўлмаса керак.\nМазкур когнитив жараёнлари занжири кетма-кетлиги билими билан қуролланган ёш ота-оналар боласи руҳан соғлом ривожланаётганлигини мутахассис фикрисиз ҳам бевосита ва билвосита ташхисни амалга ошириб бориш имкониятига эга бўладилар.\nБола ўзи учун кашф этилган билимларни эгаллашни билиш жараёнларининг когнитив кетма-кетлиги занжири асносида юзага келиши қонуниятидан келиб чиқиб ёндашадиган бўлсак, Э.Ғ.Ғозиев илгари суриб таъкидлаган “Ахлоқий ўзини ўзи англаш “ўзини ўзи англаш” нинг хусусий (алоҳида) кўриниши” ўз ичига барча инсоний туйғуларни қамраб олади, десак муболаға бўлмайди. Буюк аждодлар томонидан, илк болалик давридан қўлини кўксига қўйиб салом беришга ва раҳмат дейишга ўрганишлари тасодифий тарбия эмаслиги кўзга ташланади.\nДемак, баркамол, соғлом авлодни тарбиясида ахлоқий ўзини-ўзи англаш жараёнига алоҳида эътибор бериш орқали ёшларда ватанпарварлик, миллий ғурур, фидокорлик, меҳнат севарлик сингари юксак инсоний туйғуларнинг шаклланишига таъмал тошини қўйиши мумкин экан.\nСОҒЛОМ БОЛА ТАРБИЯВИЙ МУНОСАБАТЛАРИНИНГ ЎРНИ\nШ. Юсупов, Я. Нурумбекова, ГулДУ\nДавлатнинг оилага нисбатан ғамхўрлиги қабул қилинаётган қонун ва қарорларда ўз ифодасини топмоқда. Республикада «Оила» илмий-амалий Маркази ташкил этилганлиги, 1998 йилни «Оила» йили деб эълон қилиниши, Республикада оила манфаатига қаратилган махсус Давлат дастурининг қабул қилиниши, унинг мантиқий давоми сифатида 1999 йилни «Аёллар йили», 2008 йил “Ёшлар йили”, 2012 йил “Мустаҳкам оила йили”, 2013 “Обод турмуш” йили деб эълон қилиниши, вилоятларда оилага хизмат қилувчи турли психологик-педагогик маслаҳатхоналарнинг ташкил этилиши юқоридаги фикримизнинг далилидир.\nОила қуриш фақат эр-хотинлик эмас, балки ота-оналик масъулиятини ҳис этишдир. Оилага тайёргарлик ўз-ўзидан вужудга келмайди. Унга хос тайёргарлик, ижодий изланиш ва маҳорат талаб этилади. Рассом асарни бўёқлардан, бастакор товушлардан яратади. Рассомга рангларни аниқ кўрадиган кўз, бастакорга товушларни тиниқ эшитадиган қулоқ керак бўлса, ота-онага ҳар иккови ҳам зарур. У бошқа одамлар ҳар куни кўриб юрган, лекин эътибор бермаган нарсаларни кўриши, одамлар эшитмаган нарсаларни эшитиши лозим. Содир бўлаётган воқеа-ҳодисаларга ота – онани бефарқ қараши мумкин эмас. Ота-она овозини, нутқини, кўз қарашлари, имо-ишораларини фарзандининг ҳис-туйғусига мослаштириши яширин гармония ва ички оҳангни акс эттиради. Ўзига ва ўзлигига содиқ қолиш ҳиссини тарбиялайди. Ота онага хос ички ва ташқи мутоносиблик ижтимоий фаолликни талаб этади. Ижтимоий фаоллик эса ижтимоий соғломлашувга олиб келади.\nОила инсоннинг илк болалигидан бошлаб онгида шаклланадиган барча инсоний фазилатлар, эзгу ниятлар, қадриятлар такомил топадиган ва соғлом эътиқодлар шаклланадиган муқаддас даргоҳ. Бу муқаддас даргоҳда маънавий-ахлоқий муҳитни вужудга келтириш ва у орқали шахсни соғлом эътиқодли, янгича фикрлайдиган, комил инсон қилиб тарбиялаш бугунги ислоҳотлар даврида Ўзбекистон учун давлат аҳамиятига молик масаладир. Зеро, ёшларда миллий қадриятларимизга, жумладан, оилавий анъаналар, ноёб расм-русмларга оид эътиқодни шакллантириш орқали уларни оилавий ҳаётга тайёрлаш, оилапарварлик хусусиятларини тарбиялаш давр талаби, ушбу мақсадни амалга оширишда Гулистон давлат университетида ҳам қатор ишлар амалга оширилмоқда.\nОшпоз ош пишириш технологиясини яхши билиши, уни бутун борлиғи билан ўзлаштирган бўлиши керак, акс холда унинг оши ошга ўхшамай қолади, мулзам бўлади. Шунунг учун барча касб эгалари ўз касбини мукаммал эгаллашга, унинг сир-асрорларини ипидан - игнасигача ўрганишга ўзини бағишлайди, ҳеч қандай маблағни аямайди, охир оқибат шу касбни моҳир устаси бўлишга эришади. Бугунги кун ёшлари ҳам оила қуришга табиат иъном этган табиий тарбиячи-ўқитувчи ота-она бўлишга қанчалик даражада тайёр? Улар бу ишни қандай даражада удалай олишяпти? Ота-оналикнинг ширин меваси бўлган фарзанди ҳақида қанчалик билимга эга? Инсон нарса эмас, ташлаб юборилса ёки қайта ишланса. Агар у ўзи тайёрлаётган маҳсулоти ҳақида маълум тушунча, билим, кўникма ва малакаларга эга бўлмаса, унинг ҳаёт фаолияти қандий кечади? Ушбу саволларга жавоб топиш, ёшларни оилага, ота-оналикка тайёрлашни аниқ технологиясини, механизмини яратиш вақти келмадимикан? Ёшларимиз педагогик-психологик билимга эга бўлса ўзларини оиладаги вазифаларини муаммоларсиз амалга оширади. Фақат фарзанд тарбиясидагина эмас, балки турмуш ўртоғи, қайнона-қайнота ва бошқа оила аъзолари билан муносабатлари ҳам мувофақиятли кечади. Шунинг учун ҳам бугунги кун ёшларини албатта педагогик- психологик билимлар билан қуроллантириш уларда юксак маънавий –ахлоқий фазилатлар шакллантиришга адоҳида эътибор қаратилмоқда. Чунки давлатимизнинг эртанги куни бўлган амаънавий- ахлоқий пок, ижтимоий фаол, сиёсий билимдон, интеллектуал салоҳияти юқори ёшларимиз оилада тарбияланади. Бизнинг педагогик жамоамиз ушбу йўналишдаги эзгу мақсадларни амалга оширишда бир қанча ижобий самарали ишларни амалга оширишга ўз ҳисаларини қўшишмоқда.\nГулистон давлат университетида педагогик инновация маркази, педагогика ва психология кафедраси билан ҳамкорликда “ИШОНЧ” психологик маркази махсус методика асосида ёшларни оилавий ҳаётга тайёрлаш ишлари илмий асосга қўйилган. Ёшларни оилага тайёрлар эканмиз, биринчи навбатда уларга педагогик-психологик билимлар фақат ўқитувчи учунгина эмас, балки табиат ином этган бола учун биринчи тарбиячи - ўқитувчи бўлмиш ота-оналар учун ҳам жуда зарур эканлигини онги шуурига сингдирган ҳолда турли семинар-тренинглар ташкил этилмоқда. Бунда: Қиз болларни оилага тайёрлаш билан бирга ўғил болаларни ҳам оилавий ҳаётга тайёрлаш бўйича алоҳида ишлар йўлга қўйилган. Уларда оилавий ҳаёт ҳақидаги тасаввурларини шакллантириш мақсадида:\nоила –муқаддас даргоҳ, бетакрор тарбия маскани эканлиги, ҳозирги замон оилаларининг турлари ва асосий вазифалари;\nшахс тарбияси ва уни иштимоийлашуви, баркамол шахс, комил инсон хусусиятлари;\nтарбия психологияси. Маънавий-ахлоқий табиянинг психологик асослари;\nўсмирлик ёшидаги ўғил ва қизларнинг ўзига хос психологик хусусиятлари; жинсий балоғатни эрта ёки кеч юзага келиш хусусиятлари;\nўсмирларда дўстлик, севги, ёқтириш ва ёқтирмаслик ҳислари;\nмуҳаббат психологияси, севги ва дўстлик ҳисси;\nникоҳ олди омиллари хусусиятлари ва уларнинг никоҳ мустаҳкамлигига таъсири;\nоилада шахслараро муносабатлар мулоқот психологияси;\nоилавий низолар психологияси, репродуктив саломатликнинг ижтимоий- психологик жиҳатлари;\nоилавий муносабатлар, эр-хотин муносабати каби мавзуларда тадбирлар ташкил этилмоқда.\nШахс шаклланишига таъсир этишнинг ижтимоий-руҳий асосига эга оила жамиятнинг ажралмас бўлаги сифатида ижтимоий вазифаларни бажариш билан бирга ўзига хос хусусиятларни ҳам акслантирадики, бундай хислат психологик қарама-қаршилик ҳамда характерлар тўқнашувидан иборат ижтимоий муносабатлардан толиққан инсон организмининг ишчанлик қобилиятини қайта тиклаш учун зарур бўлган мўътадил иқлимни ҳосил қила олади. Бу туйғу халқимиз руҳиятидаги ўзига хос хусусиятлардан биридир. Оиладаги муаммоли вазиятларни бартарф этишда ота-она - болага шунчаки оддий кўз билан эмас, балки меҳрга тўла қалб кўзи билан қараши лозим.\nБугунги бозор муносабатлари тилида айтилганда бола шунчаки истеъмолчига айланиб қолмаслиги керак. Эзгу фикр моҳиятига кўра ота-она, фарзандини ўз кўнгли билан юзма-юз қила билмоғи лозим. Ота-она ҳар бир нарсада яхшилик, юксаклик, улуғворликни кўриши ва кўрганини мавжуд воқеликка айлантира олиши лозим. Ана шунда муаммоли вазиятлар бир оз бўлсада чекинади.\nОила бола учун энг асосий тарбия муҳити бўлиб, бу муҳитда шахс камолоти учун муҳим ҳисобланган хулқ-атвор, ирода, характер ва дунёқараш шаклланади. Бола оила тимсолида жамиятнинг ижтимоий-маънавий қиёфасини кўради, жамият талаблари моҳиятини илк бора шу кичик жамоа орасида, оилавий муносабатларни ташкил этиш жараёнида англайди.\nОилавий муносабатлар – ота-оналар ёки боланинг камолоти учун масъул бўлган шахслар бува-бувилар ҳамда фарзандлар ўртасида турли йўналишларда ташкил этилувчи муносабатлардир. Оилавий муносабатлар фарзандларнинг ақлий, руҳий камолотини таъминлаб, ота-оналарда ўзига хос фаолликни ҳам юзага келтиради.\nШахснинг маънавий сифатларга эга бўлиши, унда маънавий билимларни эгаллашга нисбатан эҳтиёж ва қизиқишнинг пайдо бўлишида оила тарбияси асосий ролни бажаради. Хуллас, оилада қарор топган соғлом маънавий-руҳий муҳит фарзандларнинг етук, баркамол бўлиб вояга етишлари учун беқиёс аҳамиятга эгадир. Болаларда ижтимоий-дунёвий билимларни эгаллашга бўлган интилиш, ижтимоий фаолиятнинг шаклланишида ота-оналарнинг самарали иштирок этишлари ҳал қилувчи омил бўлиб, бу оиа тарбиясини мувафиқиятли амалга оширишнинг зарур шартларидан биридир.\nСОҒЛОМ БОЛА ТАРБИЯСИНИНГ РУҲИЙ-ЖИСМОНИЙ ОМИЛЛАРИ\nҲ.Абдураззоқов, М.Дўсмухамедова, Ж.Холмуродова, ТТЕСИ\nПризидентимиз И.А.Каримов томонидан 2014 йилни мамлакатимизда “Соғлом бола йили деб эълон қилиниши халқимиз томонидан кенг қўллаб-қувватланди.\nЎзбекистонда руҳан-жисмонан соғлом, маънавий баркомол авлодни тарбиялаш давлат сиёсатининг устувор йўналишларидан биридир. Бугунги ўқувчи ёшларнинг билим олиши, ўз истеъдодларини намойиш этиши учун барча шарт-шароитлар яратилган. “Таълим тўғрисида”ги Қонун, Кадрлар тайёрлаш миллий дастури, мактаб таълимини ривожлантириш давлат умуммиллий дастури узликсиз таълим тизимини тубдан ислоҳ қилиш учун асос бўлди.\nТаълим-тарбия жараёни сифатини янада яхшилаш уни меътодик янгилаш, бу борада замонавий педагогик ҳамда ахборот техналогияларини татбиқ этиш чора-тадбирларини кенг қамровда белгилаш, ёшларни спорт-соғломлаштириш тўгаракларига жалб етиш, уларни бўш вақти имкониятларидан самарали фойдаланиш омили хисобланади.\nАйниқса, ёш авлод онгида маънавиятни юксалтириш, тарихий хотира ва миллий ғурурни мустахкамлаш, ташқаридан кириб келаётган ахлоқсизлик. зўравонлик, индивидуализим, худбинлик ва бошқа шу каби “оммовий маданият” унсурларига нисбатан иммунитет ҳосил қилиш масалалари билан кенг қамровда шуғилланиш, ўқтувчи мураббийларнинг касбий бурчи хисобланади.\nБолалик шўхлик мавсуми. Бола қизиқмайдиган нарсанинг ўзи йўқ. Болада ниш уриб келаётган қобилиятни ўз вақтида фарқлаб, уни тўғри йўнлтириш, ота-она ва устоз-мураббийларнинг асосий вазифасидир. Бугинги кун боласининг келкжагини белгилаш, кўп жихатдан уларни руҳан тетик ва соғлом ўстириш билан боғлиқ.\nБола тақлидчан бўлади. У кўпроқ жисмонан бақувват, курашларда ғолиб бўладиган, ўзининг гавда мускуллари, яъни қадди-қомади билан бошқаларни жалб эта оладиган спорт усталарининг фаолиятига қизиқиш билан қарайди. Агар шу ўринда компьютер ўйинларидан жангари, калла кесар, шавқатсиз роботсифатлар болани ўзига қаратиб олса, табиийки, бола ўз-ўзидан бағритош, тўғри фикр юритмайдиган, каллакесарларни қўллайдиган бўлиб ўсиши хеч гап эмас.\nСоғлом ва бақувват бўлишни бола кўриб ўтилганидек, икки хил маънода қабул қилиши мумкин. Шунинг учун бола руҳиятини турли хил бузғунчи ғоялар билан суғорилган, бағритош, шавқат нима эканлигини билмайдиган ,ташвиқот иши фақат зуровонлик ҳамда маънавий-ахлоқий худбинликни намойиш етишга қаратилган “тарбия”дан сақлаш лозим.\nБунинг учун узлуксиз таълимнинг барча бўғинларида, айтайлик мактабгача тарбия муассасасида “Ҳозиржавоблар”,”Топқирлар”,”Полвонжонлар”,”Эпчиллар” ўйинларини боланинг индивидуалхусусиятига мослаб ўтказиш, ғолибларни тақдирлаш мақсадга муофиқ ҳисобланади.\nУмумий ўрта ҳамда ўрта махсус, касб-хунар таълимида болани “Қувноқ стартлар”,”Умид ниҳоллари”, “Баркамол авлод” спорт мусобақаларига таёрлаш, бунинг учун ёшларни руҳан-маънан соғлом ҳолда барча қизиқишларини қобилятларига мос равишта ўстириб бориш, бола имкониятларини рўёбга чиқаришнинг педагогик-психолагик омили бўла олади.\nЮқорида таъкидлаб ўтилганидек, ёш авлодни маънавий-ахлоқий қиёфасини тўғри шакллантириш миллий ва умум инсоний қадирятлар билан чамбарчас боғлиқдир. Чунки, она ватанга содиқ, ботир, мард ўғлонлар тарбияси бевосита яқин ўтмишдан келаётган “Чаққон ва эпчил”, “Жасур”, “Қилич кесмас”, “Ўтда ёнмас”, “Ботир” каби мантиқли ва кенг маъно касб этувчи ўйинлар билан таърифланган. Бундай миллий срорт ўйинлари бугунги кунла хам қайта тикланиб, курашнинг турли кўринишларида, “Кўпкари”, “Отчопар”, “Чавондоз”, “Мерган”, “Пахлавон” кабиларда ўз ифодасини топмоқда. Биргина “Мерган” маъносининг ( ёй, камон, ўқ отиш ,мўлжалга уриш ) таҳлили кенг қамровдаги спорт турларини ўз ичига қамраб олади. Шунингдек, харакатли ўйинлардан оқ теракми, кўк терак, читтигул , сакраб ўтиш, бекинмачоқ, арқон тортиш, чиллик ва санаб тепиш каби ўйинлар тобора оммалашиб бормоқда.\nБоланинг ёш хусусиятидан келиб чиқиб, ташкил етиладиган барча ўйин турлари ўқувчини иродали, бақувват, жасур, қўрқмайдиган, берилган ишни маъсулят билан охирига етказадиган, энг мухими ўзаро хамкор, жамоавий ва жамоада маънавий-ахлоқий қарашларга этиборли бўлиб ўсишини таъминловчи омил бўлиб хизмат қилади.\nМактаб таълим дастурида назарда тутилган ўқув-билув машғулотларидан ташқари боланинг бўш вақтини режалаштириш. Турли тўгарак ишларига жалб қилиш, уларни рухан бардам, жисмонан хамда ақлан соғлом ўсишини таъминлайди. Бу ўринда албатта ўқувчининг жисмоний маданият билан ахлоқий маданият уйғунлигига эришиш ўқитувчи-мураббийлардан ўз устида ишлаш, болани шахс сифатида хурмат қилиш, уларни талаб ва эхтиёжларини ўрганиб боришни талаб этади. Айниқса спорт мусобақаси характеридаги миллий ўйинлар ўқувчини нафақат жисмонан соғлом, этиши ва хушёр бўлиш, балки уларни халоллик, эътиқотлибўлишга руҳан тайёрлайди. Хар хил бузғунчи ғоялардан узоқ бўлишга даъват этади. Боладаги қобилиятлилик ўзига хос эркинлик мустақил фикр эгаси бўлиб шаклланишига олиб келади.\nМаънавий-ахлоқий ва руҳий- жисмоний етук ёшларни тарбиялаш, вояга етказиш фақат миллий эҳтиёжгина бўлиб қолмай,балки, умумдавлат ахамиятга эга бўлган муоммо хисобланиб, у кўп миллатли мамлакатимизда туғилиб ўсган барча қардош халқлар учун хам бирдай эзгу мақсаддир. Шунга кўра соғлом бола тарбиясининг руҳий-жисмоний омилларини ўрганиш нафақат педагогик ёки психолагик, балки тиббий масалаларни хам ўз ичига қамраб олиб, бу жараён яхлит ёндашувни талаб этади.\nБугун юртимизда ўқувчи-ёшларнинг руҳий-жисмоний соғлом бўлиши учун тегишли шарт-шароитлар яратилган. Барча шахар, туман ва қишлоқларда бунёд этилаётган спорт иншоатлари, сузиш хавзалари ва ишлаб чиқарилаётган спорт анжомлари болаларни жалб этиш билан бирга уларни спорт турларида фаол иштирок этишларини таъмин этмоқда. Бу борада ота-она ва мураббийларнинг ўзаро хамкорлиги, хамфикирлилиги болаларнинг нафақат жисмоний, балки руҳий комолотга эришиларида хам мухим омил бўлмоқда. Юуртбошимиз таъкидлаганидек, соғлом, билимли ва фидоий фарзандлари бўлган халқ, албатта ўзининг буюк келажагини барпо этади.\nДархақиқат ”...рухан хеч қачон букулма, бу фазилатни хаёт қоидаси даражасига кўтариш , очиқ айтиш лозимки, бу хамманинг хам қўлидан келавермайди бунинг учун инсонга буюук қалб ва метин ирода керак...”\nШ. Саидқулов, Самарқанд ВПКҚТМОИ\nҲозирги мустақиллик даврида дарсга қўйилган дидактик талабларнинг энг асосийси – таълим мақсадларини аниқ белгилаш ва уларнинг ривожлантирувчи ҳамда тарбияловчи мақсадлар билан боғланишини таъминлашдир.\nЎқитувчининг дарс жараёнидаги ахлоқий тарбияни тўғри ташкил қилиши энг аввало унинг тарбиячилик қобилиятига боғлиқ.\nЎқитувчининг тарбиячилик фаолиятида дарс жараёнида содир бўладиган ҳар қандай вазиятларга тўғри ёндошиши, уларни тўғри тушуниши ва қабул қилиши билан белгиланади. Бунда у “мақсад – восита - натижа” тизимида иш тутиши мақсадга мувофиқ бўлади.\nЎқитувчининг ўқувчиларга нисбатан муомаласи уларнинг шахсий ташаббусларини ривожлантиришга имкон бериши лозим.\nПедагогика назариясидан маълумки, ўқитувчининг тарбиячилик маҳорати қуйидаги, ўзаро боғлиқ тизимлардан иборат:\n- технологик тизим;\n- ижтимоий-психологик (муносабат) тизим;\n- ахлоқий тизим.\nТарбиячиликнинг технологик тизими асосан расмий ва ижодий ишларни ўз ичига олади. Бунда ўқитувчи ўқувчиларнинг амалий фаолиятларини тўғри ташкил қила билиши керакки, бу бутун тарбиявий ишларнинг асосий пойдевори ҳисобланади. Мазкур тизимда ўқувчи ва тарбиячи орасидаги муносабат ҳар қандай педагогик масалани ҳам тўғри ҳал қилинишига қаратилган бўлиши лозим.\nТарбиячиликнинг психологик (муносабат) услуби ўқитувчидан энг аввало ўқувчиларнинг ўзаро муносабатларини тўғри тушунишни талаб этади.\nМаълумки, ўқувчилар ҳар куни бир-бирлари билан учрашадилар, бунга қувонадилар, бирга ташвиш тортадилар. Моҳир тарбиячи бўлиш учун болалар жамоаси ва жамоалараро муносабатларни жуда моҳирлик билан сеза билиши керак. Фақат шундагина тарбия ишлари бир маромли бўлади ва ҳар қандай низоларнинг ўз вақтида олди олинади.\nАхлоқий тизимда тарбиялашда тарбиячи-ўқитувчи болалар билан тизимли ишлашига тўғри келади. Бунда у:\n- болаларни ҳар қандай нарса, предметга бўлган муносабатини;\n- болаларни атрофидаги кишиларга бўлган муносабатини;\n- боланинг ўз-ўзига бўлган муносабатини яққол кўра билиши керак.\nТарбиячиликнинг ахлоқий услуби ўқувчи ва ўқитувчи орасидаги муносабатни яққол намойиш қилади.\nТарбиянинг технологик ва ахлоқий тизимлари бирлигини таъминлаш мақсадида ўқитувчи ўқувчилар билан уларнинг ота-она олдидаги бурчлари, катталарни ҳурмат-иззати, Ватан туйғуси каби мавзуларда тадбирлар ўтказиши самарали натижалар беради. Ўқувчилар билан “Виждон”, “Бурч” каби мавзуларда ўтказиладиган тадбирлар уларда шахсий хислатларнинг шаклланишига имкон беради.\nЎқитувчида тарбиячилик маҳоратини шакллантиришда унинг ўқувчилар билан бўладиган мулоқотининг “топшириқ ва талаб” соҳасидаги масалалари анча ўйлантириб қўйиши мумкин.\nБуюк алломалар ва моҳир педагоглар асарларидан маълумки, тарбияланувчига қўйилган катта талаблар ва бериладиган қийин топшириқлар, энг аввало уни ҳурматини янада юқори кўтаришни талаб қилади, қўлланиладиган тарбия усуллари доирасини янада кенгайтиради.\nҲар бир ўқувчи ўзига берилган топшириқни бажаришдан маълум қониқиш ҳосил қилади ва ҳатто қувонади. Ўқитувчи-тарбиячи унинг айнан ана шу қувончидан самарали фойдалана билиши керак. Шунинг учун ҳам ҳар қандай жиддий ва талабчан тарбиячининг обрўси юқори бўлади.\nТарбиячилик маҳорати – ҳар бир педагогнинг объектив далилларга асосланган шахсий фазилатидир. Бу эса педагогика фанининг назарий – қонуниятлари ва қоидаларидан таркиб топган бўлишини тақозо этади.\nЎқитувчи ўзининг тарбиячилик маҳоратини ошириши ва такомиллаштириб бориши учун тизимли, ўз устида мустақил ишлаши, кўпроқ илмий-оммабоп ва бадиий адабиётларни ўқиши, таниқли ижодкорлар, ўз касбининг моҳир усталари, олимлар, илғор тажриба соҳиблари билан мулоқотда бўлиши ва улар иш тажрибаларини ўрганиши лозим.\nТарбиявий ишлар тажрибасидан маълумки, ҳар доим бўлгани каби, ҳозирги вақтда ҳам ахлоқий меъёрлардан четга чиқувчи хулқга эга бўлган болалар ҳамон учраб турадилар. Уларни тарбиялаб, хулқидаги нуқсонларни тузатиш ўқитувчи-педагогдан катта маҳорат талаб этади.\nТарбияси “оғир” болалар билан ишлаш қуйидаги тартибда олиб борилиши мақсадга мувофиқдир:\n- тарбиясида нуқсони бўлган болалар ҳаётларини синчиклаб ўрганиб чиқиш ва сабабларини аниқлаш;\n- тарбияга салбий таъсири бор сабабларнинг асосийларини аниқлаб олиш;\n- аниқланган салбий сабаблардан тузатиш мумкин бўлганларини аниқлаш;\n- тарбияси “оғир” болалар билан мулоқот (алоқа) ўрнатишга эҳтиётлик билан ёндашиш;\n- тарбиясида нуқсони бўлган болалар билан олиб бориладиган ишларни албатта таҳлил қилиб бориш мақсадга мувофиқдир.\nЮқорида баён этилган тартибда олиб борилган ишлар натижасида жамиятга мансуб шахсни вояга етганидан кейин унинг кейинги ҳаётини ўрганиш ҳам катта аҳамиятга эга.\nТарбия жараёнининг жамият тараққиётидаги роли ниҳоятда катта. Инсонни тарбиялаш, уни билим олишга, меҳнат қилишга ундаш ва бу хатти-ҳаракатини секин-аста кўникмага айлантириб бориш ишлари оддий болаларга нисбатан тарбияси оғирроқ болаларда ўзгача ёндошишни талаб этади. Бунда тарбиячи ва тарбияланувчи орасидаги мулоқот ўзига хос хусусиятларга эга бўлиши керак. Тарбиячи, энг аввало, тарбияланувчининг ёш хусусиятларига алоҳида эътибор бермоғи даркор. У ўзининг тарбиявий ишлар режасини оила, атроф-муҳит, жамиятдаги ўзгаришларга асосланиб тузиши ижобий натижа беради.\nТарбияси оғир болалар билан олиб бориладиган ишлар энг аввало тизимли ва узлуксиз бўлиши, ҳар бир топшириқ бўйича албатта назорат, натижасини таҳлили ва холисона баҳолаш бўлиши лозим. Улар билан мулоқотда ишлатиладиган сўзлар ҳар бир бола учун алоҳида танланилса, интонация ва мимика ҳам унга мос бўлса таъсирчанлиги ортади.\nТарбиячи ўз фаолияти доирасида тарбиясида нуқсони бўлган ҳар бир боланинг хатти-ҳаракатини доимий назорат қилиб бориши, унга таъсир ўтказишнинг ишонтириш ва сингдириш услубларидан моҳирона фойдаланиши муваффақият гаровидир.\nАммо тарбияси мураккаброқ болани ички дунёсига кириш йўлларини ахтариб топиш ҳар бир педагогдан катта масъулият ва психологик ҳушёрлик талаб қилади. Тарбиясида мавжуд бўлган нуқсонни топиш ва унга тўғри ташҳис қўйиш ҳамда уни тузатиш йўл-йўриқларини белгилаш ҳар доим ҳам ҳаммага насиб этмаслиги мумкин.\nТарбияси оғир болалар билан ишлаш энг аввало уларнинг оилавий шароити, ота-онасининг бор-йўғи ёки қарамоғига олган оиланинг шароитига боғлиқ. Буюк аллома, соҳибқирон Амир Темур шундай деган: “Мен фарзанд тарбиялашда давлатни бошқаришдан кўра чуқурроқ мушоҳада, ундан ҳам чуқурроқ донишмандлик кераклигига ишонч ҳосил қилдим”. Маълумки, бола мактабга келгунга қадар ҳам, мактабда ўқиши даврида ҳам асосан оилада тарбияланади. Оила боланинг дунёқараши, хулқи ва дидига таъсир кўрсатади. Ота-онанинг фарзанд олдидаги энг биринчи бурчи – бола соғлиги учун қайғуришлари ҳисобланади. Ундан кейин ота-она ўзларининг хулқ-атворлари ва меҳнат фаолиятлари билан болага намуна бўлишлари лозим. Оилада ўзаро яхши муносабат бола тарбиясининг гаровидир.\nТарбияси оғир болалар билан ишлашда оила, мактаб ва айниқса жамоатчилик ҳамкорлиги катта аҳамиятга эга. Булардан ташқари тарбиясида нуқсони бўлган болаларга қариндош-уруғлар ва яқин кишиларнинг ҳам таъсирлари сезиларли бўлиши мумкин.\nТарбияси оғир болалар учун, оддий болалардан фарқли тарзда, рағбатлантириш ва жазолаш усуллари ҳам ўзгача танланади. Яъни тарбияси мураккаброқ бола учун ишлатиладиган сўз усталиги ўзгача бўлиши билан бирга, уларни жазолаш усуллари ҳам махсус, эҳтиёткорлик билан қўлланади. Ҳар доим ҳам тарбияси оғир болага унга нисбатан ёмон фикр ва муносабатда бўлиш, уни болалардан ажратиб қўйиш, унга нисбатан бошқача кўз билан қараш – унинг тарбиясини янада мураккаблаштиради.\nЎқувчиларга оддий сўз ишлатилганда тарбияси оғир болага мулойимроқ, ширинроқ сўзлар айтилса, унинг кўнгли ва руҳияти анча кўтарилади. Одамларга нисбатан илиқ муносабат таркиб топиб бошлайди.Жамоа билан ҳисоблашиш, ўз ўрнига эга бўлиш истаги пайдо бўлади.\nТарбияси оғир боланинг кўнглига йўл топиш учун унинг шахсий психологик ҳусусиятлари ўрганиб чиқилган ҳолда индивидуал ёндашув амалга оширилиши ижобий натижа бериши кузатишларимизда ўзининг исботини топди.\nТарбиясида нуқсони бўлган, тарбияси оғир болаларни кичик ёшидан бошлаб махсус назоратини олиб бориш катта аҳамиятга эга. Тарбияси оғир болаларнинг мактабда ўқишлари даврида улар билан олиб борилган ишлар самарали натижалар бергандагина улар умумий назоратдан чиқарилади. Акс ҳолда уларнинг мактабни битирганларидан кейинги, жамиятдаги хулқ-атворлари, хатти-ҳаракатлари, ота-оналар ва айниқса ҳуқуқни ҳимоя қилиш органлари томонидан доимий назоратда бўлиши керак. Хулоса қилиб шуни айтиш мумкинки, инсон ёмон бўлиб туғилмайди, унинг ҳаётдаги салбий сифатлари ташқи таъсир натижаси эканлигини ҳар доим ёдда сақлаш керак.\nШундай экан тарбияси оғир болаларга уни ўраб турган атроф-муҳитдаги кишилар эҳтиёткорона муносабатда бўлиши, ижобий ибрат-намуна кўрсатиши зарур деб ҳисоблаймиз.


Хотини йўқолиб қолгани ҳақида ариза қилган эркак уни ўлдириб, кўмиб ташлагани аниқланди - zarnews.uz\nЖиззах шаҳри, Наврўз маҳалласида истиқомат қилувчи, 1966 йилда туғилган фуқаро жорий йил 20 май куни ички ишлар органига ариза билан мурожаат қилганди.\nЖиззах вилояти ИИБ ахборот мультимедиа гуруҳининг билдиришича, Т.Ш ўз аризасида шу йил 1 май куни Тошкент шаҳри, Яккасарой тумани, Шота Руставелли кўчасидаги уйлардан бирида доимий рўйхатда турган, 1965 йил туғилган турмуш ўртоғи С.М уйидан пойтахтга бораман деб чиқиб кетиб, қайтиб келмаганини маълум қилган.\nМазкур ҳолат юзасидан Жиззах вилояти ички ишлар бошқармаси жиноят қидирув бошқармасининг олиб борган тезкор қидирув-суриштирув ишлари давомида жиноят аломатлари топилди. Жиззах шаҳри, Наврўз маҳалласида яшовчи, 1974 йилда туғилган Т.Б. ўз кўрсатмасида акаси Т.Ш. турмуш ўртоғи С.М.ни ўлдирганлиги, аёлнинг жасади Амир Темур маҳалласи ҳудудидаги ер майдонига кўмилганлигини маълум қилди.\nАйтилган жой холислар иштирокида кўздан кечирилганда аёл жинсига мансуб жасад топилди. Текширувларга кўра, марҳуманинг ўлимига «Тўмтоқ жисм билан етказилган бош мия ёпиқ жароҳати» сабаб бўлган.\nМазкур ҳолат бўйича жиноий иш очилган. Тергов ҳаракатлари олиб борилмоқда.\n42 ёшли эркак аввал хотинини, кейин ўзини пичоқлади


Хитойда интернетга қарам болаларни электрошок ёрдамида даволаш тақиқланади\n13:44 / 17.01.2017\nХитой ҳукумати ихтисослашган тиббий муассасаларга интернетга қарам болаларни даволашда электрошок қўллашни тақиқловчи қонун лойиҳасини ишлаб чиқди. Бу ҳақида The New York Times хабар берди.\nБундай ташаббусга 2016 йилнинг сентябрида Хитой жамоатчилигини эсанкиратиб қўйган фожиа сабаб бўлди. Шаньдун провинциясидаги клиникалардан бирида даволаш курсини олган қиз бошидан кечирган қийинчиликлари учун ўч олиш мақсадида ўз онасининг жонига қасд қилди.\nЭлектрошокер ва "бошқа жисмоний жазолар" билан даволашни тақиқловчи қонун лойиҳаси Хитой тиббиёт мутахассислари томонидан қўллаб-қувватланди. Пекиндаги ҳарбий госпиталь қошидаги интернетга қарамликни даволовчи наркологик клиника директори Тао Раннинг сўзларига кўра, хитойлик ота-оналарнинг аксарияти электрошок билан даволашни деярли безиён, деб ҳисоблашади. Бироқ Ран баъзи болаларнинг тиббиёт муассасаларидан жиддий психологик жароҳат билан қайтишганига шахсан гувоҳ бўлган.\n"Улар мулоқотга киришмас эди, одамлар билан учрашишдан қўрқишарди ва уйдан чиққилари келмасди. Биргина "шифохона" ёки "шифокор" сўзининг ўзидан ваҳимага тушишарди", - деди Ран.\nХитой соғлиқни сақлаш вазирлиги 2009 йилда интернетга қарам болаларни даволашда электрошок қўллашга қарши чиққанига қарамай, мазкур амалиёт бугунга қадар давом этиб келинаётган эди. Электрошокдан "инетренетга қарамлик" ташхиси қўйилган жами 6 мингдан зиёд бемор жабрланган.\nХитой бола интернет


ZAMIN.UZ / Технология / 22 Август 2016 года265\nДунёга машҳур «Airbus» авиасозлик компанияси йўловчи ва юкларни ташиш учун муқобил учувчи транспорт воситаларини барпо этиш режасини ошкор қилди. Бу янгиликни жорий қилиш учун БАА танланди. Бу ҳақда The National'га асосланиб Кун.uz хабар бермоқда.Илк қурилманинг синов парвозлари келаси йил охирида ўтказилиши режалаштирилган. Экспертларнинг сўзларига кўра, учувчи платформани ясаш учун зарур бўлган технологияларнинг аксарияти ҳозирги кунда мавжуд. Шу боисдан Airbus лойиҳа бўйича олиб борилиши белгиланган ишларнинг жадвали, зарурий технологиялар ва молиявий қисми хусусида ҳисоботни эълон қилган. Лойиҳа йўловчилар ва юкларни ташишга мўлжалланган. Ҳозирча, йўловчиларни ташиш тартиби қандай йўлга қўйилиши номаълум. Балки, бир гуруҳ йўловчилар белгиланган йўналишдаги ҳаракат учун ҳақ тўлашади, ёки маълум бир маблағ эвазига учувчи транспорт воситаси ёлланади. Airbus мутахассисларининг тахминларига кўра, яқин 10 йилда шаҳар жамоат транспортида том маънода инқилоб юз беради. Айни вақтда, мазкур лойиҳа учун масъул бўлган жамоа унинг дизайни борасида келишиб олган ва қурилманинг тизимларини синаш ишларини бошлаб юборган. Компания дастлаб учувчи томонидан бошқариладиган транспорт воситаларини бозорга чиқаришни режалаштирган. Масаланинг ҳуқуқий ечими ҳал этилгач, муқобил учувчи транспорт воситалари ҳам пайдо бўлади.


Дунë пойтахтларида иқтисодий инқирозга қарши кураш мавзуи долзарб бўлиб турган ҳозирги пайтда¸ Ўзбекистон Сенати ҳам бу "мода"дан четда қолмасликка аҳд қилган кўринади.\nЎзбекистон Сенатининг навбатдаги йиғилишида йигирмадан ортиқ масала кўрилиши режалаштирилган.\nЎзА ахборот агентлиги хабар қилишича, йиғилишдаги муҳим масалалардан бири "Инқирозга қарши дастур" бўлиб, уни сўзсиз бажариш борасида маҳаллий хокимият органларининг роли ва масъулияти масаласига эътибор қаратилади.\n“Жаҳон” ахборот агентлиги маълум қилишича, Сенат кенгашининг 26 март куни ўтказилган мажлисида ҳам айни мaсала асосий мавзулардан бири сифатида тилга олинган.\nХалқ Демократик партиясининг республика бўлимида фаолият кўрсатаётган ходимнинг айтишича, "Инқирозга қарши дастур" юзасидан жойларда кенг кўламли ишлар олиб борилаяпти.\n- Бизлар бу бўйича амалий ишлар қилганмиз. Йиғилиш дейдими¸ бошқа дейдими - кўплаб тадбирлар амалга оширганмиз.\nМана¸ дунë бўйича 20 талик давлатлар инқирозга қарши турли йиғилишлар қилиб ëтипти. Бизнинг мамлакатимизда ҳам бу борада катта ишлар қилинаяпти. Мана, президентимизнинг китоблари чиқди, дейди ХДП фаоли.\nБиз маҳаллий ҳокимликлар билан боғланганимизда аксар вилоятларда инқирозга қарши қилинаётган амалий ишлар борасида бирор маълумот бера олмадилар - бирор маъсул-мутасадди “иш қилинаяпти”, “амалга оширамиз”, “дастурни¸ албатта бажарамиз” каби жавоблардан нарига ўтмади.\n- Бу борада тегишли одамлар бор, корхоналар, ташкилотлар ишлаяпти. Қилинадиган ишларимиз, дастурларимиз бор, дейди жумладан Жиззах вилоят ҳокимлиги ходими.\nБухоролик фермер Бобомурод Раззоқовга кўра, Бухорода ҳам инқирозга қарши амалга оширилаётган конкрет ишлар кўзга ташланмаяпти.\n- Кризисга қарши ҳукумат кўраëтган чора-тадбирлардан хабарим йўқ. Чунки бирор-бир ўзгариш бўлаëтгани йўқ.\nМасалан, қишлоқ хўжалигини оладиган бўлсак¸ мен фермер сифатида ўзгариш сезаëтганим йўқ.\nЁки бу яқин орада бирор бир корхона қурилиб¸ одамлар иш билан таъминланганини кўрганим ҳам йўқ¸ эшитганим ҳам йўқ.\nИнқирозга қарши бирорта ишдан бехабарман, дейди бухоролик фермер.\nЛекин бошқа бир фермер - қорақалпоғистонлик Қубай Ортиқов эса ҳукуматнинг инқирозга қарши қилаётган ишларидан қониқишини айтади.\n- Масалан, проценти кам, имтиëзли кредитлар берилаяпти, иш ўринлари ташкил қилиш учун. Иссиқхоналар қуриш учун кредитлар ажратилаяпти.\nФермерларга запчаст (эҳтиёт қисмлар – таҳр.) олиш учун қисқа муддатли кредитлар берилаяпти. Ҳаракат бўлаяпти.\nИнқироз, инқироз деб бақириб ўтираверсанг, нима бўлади? Ахир бу касофатдан чиқиш керак-ку. Ҳаракат бўлаяпти, Худога шукур, дейди Қубай Ортиқов.\nЎзбекистонлик сиёсатчи Тошпўлат Йўлдошев мамлакатда ҳукумат томонидан инқирозга қарши амалга оширилаётган ишларни кўзбўямачилик, деб атайди.\n- Ўзбекистон ўзи дунëдан ажралган мамлакат. Ўзбекистонга инқирознинг таъсир қилиши нисбий. Инқироз Ўзбекистонга бошқа тараққий этган давлатларга таъсир қилгандай таъсир қилмаяпти.\nЎзбекистон ҳукумати ўзининг “инқирозга қарши курашаяпмиз" деган риторик сўзлари орқали, кўзбўямачилик билан қилаëтган ишларини парламент орқали¸ ҳокимиятлар орқали¸ маҳаллий органлар орқали “мана шу ишларни қилаëтганимиз учун бизга инқироз таъсир қилмади” деб кўрсатишга ҳаракат қилаяпти.\nҲукумат ўзининг қанчалик фаоллигини халққа сўзлар орқали, пропаганда орқали етказмоқчи бўлаяпти, дейди Тошпўлат Йўлдошев.\nЛекин Ўзбекистон Банк-молия академияси ходими Тўлқин Бобоқулов глобал молиявий инқирознинг Ўзбекистон таъсири бўлиши мумкинлигини айтиб, энг аввало, бунда Ўзбекистон фойдаланаётган хорижий кредитлар ва халқаро инвестициялар хавф остида қолиши ҳақида гапиради.\n- Жуда нуфузи баланд бўлган¸ барқарорлик даражаси юқори бўлган Европа банкларидан биз даромад оламиз. Улар бизларга фоиз тўлайди.\nБу инқироз биз ишониб келган банкларни ҳам, корхоналарни ҳам оғир аҳволга солиб қўйди.\nАйни пайтда хорижий банкда муаммолар кўпаётгани учун¸ жойлаштирилган маблағнинг қайтмаслик риски юзага келади, дейди Тўлқин Бобоқулов.\nИқтисодий таҳлилчи Комрон Алиев эса, молиявий инқироз Ўзбекистоннинг экспорт бозорига салбий таъсир кўрсатишини айтади.\n- Ўзбекистон ўз товарини халқаро бозорларга чиқаради. Масалан, газ чиқаради, нефт чиқаради, уран сотади, пахта толаси сотади.\nБуларнинг ҳаммасига бўлган талаб чет эл бозорларида камаяди. Чунки у ерда кризис натижасида иқтисодий тараққиëт тўхтаб қолаяпти, дейди Комрон Алиев.\nТаҳлилчиларга кўра, жаҳон молиявий инқирозининг Ўзбекистонга таъсирида маҳаллий ишлаб чиқариш кўлами нисбатан камайиши мумкин, лекин Ўзбекистонда аҳолининг жамғармаларга қизиқиши камлиги ҳамда мамлакатда ипотека ва суғурта тизими кенг кўламда ривожланмаганлиги боис бу соҳаларда иқтисодий бўҳрон кузатилмайди.\nАйни пайтда¸ Ўзбекистонга ҳам глобал молиявий инқироз шамоллари кириб келмоқда.\nХусусан¸ кейинги ойларда мамлакатнинг айрим ҳудудларида нақд пул муаммоси кузатилиб, жойларда нафақа пуллари, ойлик маошлари ўз вақтида берилмаётганлиги кузатилмоқда.


Наманган давлат университети сайти Наманган давлат университетининг Интернет тармоғидаги расмий давлат ахборот ресурси ҳисобланади. Наманган давлат университетини сайтини ташкил этилиши ва қўллаб-қувватланиши, Ўзбекистон Республикасининг «Телекоммуникациялар тўғрисида»ги ва «Ахборотлаштириш тўғрисида»ги қонунларига мувофиқ амалга оширилаяпти. Наманган давлат университети сайти Наманган давлат университети фаолиятининг функционал жараён ва тартибини қўллаб-қувватловчи, университет тузилмаларининг электрон ҳамжиҳатлик инфратузилмасининг тизимини ташкил этувчи қисм ҳисобланади.\nНаманган давлат университети фаолияти тўғрисидаги маълумотлар билан таъминлаш;\nНаманган давлат университенинг халқаро нуфузини ошириш ва миллий иқтисодиётимизга инвестицияларни жалб этиш учун шарт-шароитларни яратиш.\nНаманган давлат университети фаолияти тўғрисида ахборотларни тақдим этиш;\nНаманган давлат университети Ахборот технологиялари маркази Ахборот тизимларини жорий этиш ва дастурий таъминот бўлими.


Судья қўшиқ эшитиш учун суд залидагиларни чиқариб юборди\n11:31 / 02.08.2016\nРоссиянинг Новосибирск вилоятида ўзига хос суд бўлиб ўтди. Россия маданият вазирлигининг вилоят бўлими қўшиқчи Сергей Шнуровнинг сўкинишларга ва бемаза сўзларга бой қўшиғи сабаб унинг чиқишларига ҳомийлик қиладиган «Мегаполис» МЧЖни судга берган.\nМЧЖ эса Шнуровни қўшиқлар давомида сўкинмаслиги борасида расман огоҳлантирганини, барчасига унинг ўзи айбдор эканини таъкидлаган. Шундан кейин ишни кўриб чиқаётган судья Скородумова барчанинг залдан чиқиб кетишини сўраган ва ўзи Сергей Шнуровдан ўша, «Питерда ичиш керак» қўшиғини куйлаб беришини сўраган.\nИюнь ойида Шнуров шундай қўшиқлар куйлагандан кейин диний раҳнамолар маҳаллий ҳокимиятдан унинг концертларига чек қўйиш керак эканини айтишган, лекин барчаси ўз ҳолича қолаверган. Шнуровнинг кўплаб қўшиқларида ҳамон сўкинишлар учраб туради.


"Adidas" тўплари Суперлига иштирокчиларига маъқул келдими? Футболчилар фикрлари, ПФЛ ўз имиджи учун нима қилиши керак? / CHAMPIONAT.asia\n03:08Ла Лига. "Атлетико" "Валенсия"га қарши ўйинда даҳшатли камбэк қайд этди 1 02:45А Серия. "Лацио" ва "Аталанта" нурсиз дурнг қайд этишди 0 00:40Ла Лига. "Севилья" ва "Селта" жанговар дуранг қайд этишди 2 00:35Ла Лига. "Атлетико" – "Валенсия". Суарес ва Феликс асосий таркибда 10 00:30АПЛ. "Манчестер Сити" меҳмонда "Саутгемптон" билан дуранг ўйнади 11 00:13А Серия. "Лацио" – "Аталанта". Бошланғич таркиблар маълум! 4 00:05А Серия. Жеконинг сўнгги дақиқалардаги голи "Интер"га "Венеция" устидан ғалаба тақдим этди 8 00:00Хави Дембеле ҳақида: "У вазиятни жуда яхши тушуниб турибди. Ҳаммаси Усманнинг ўзига боғлиқ" 1 23:31Сречко Катанец ниҳоят Дубайга етиб борди 7 23:19АПЛ. "Вулверхэмптон" меҳмонда "Брентфорд"ни мағлуб қилди. "Лидс" эса "Ньюкасл"га енгилди 0 23:10Расман: Сердар Азмун "Байер" футболчиси 19 22:52"Астон Вилла" "Ювентус" ярим ҳимоячисига қизиқмоқда 6 22:30Эрлинг Холанд жароҳат олди 6 22:11Европа топ-клублари Закария учун кураш олиб боришмоқда 2 21:52АПЛ. "Саутгемптон" – "Манчестер Сити". Асосий таркиблар билан танишинг 51\n"Adidas" тўплари Суперлига иштирокчиларига маъқул келдими? Футболчилар фикрлари, ПФЛ ўз имиджи учун нима қилиши керак?\n30 ноя 2021 18:19\nТеглар : ПФЛ СуперлигаCoca Cola Суперлига-2021Adidas Conext 21тўп\nСуперлига-2021 ҳам ўз якунига етди.\nТурли йўналишларда мавсум якунларига бағишланган материал ва мақолалар чиқиб турибди. Бугун эътиборни ортда қолган чемпионатимизда фойдаланилган тўпларга қаратмоқчимиз.\nБу йил Суперлигада "Adidas Conext 21" тўпларидан фойдаланилди. Ушбу тўплар кўпчиликда яхши таассурот қолдирди. Ёдингизда бўлса, Суперлига-2020ни жамоалар "Puma" тўпларида ўтказганди. Аммо, ўшанда кўпчиликка "Puma" маъқул келмаганди. Бу йилги мавсум олдидан ПФЛ футбол жамоатчилигининг эътирозларидан келиб чиқиб янги тўплардан фойдаланишга қарор қилди. Суперлига-2021да ишлатилган "Adidas Conext 21" тўплари ҳақида фикр олиш учун бир нафар дарвозабон, ҳимоячи ва чемпионат тўпурари Черанга мурожаат қилдик.\nМилан Митрович, "Сўғдиёна" (Суперлига-2021да энг кўп "қуруқ ўйин" ўтказган икки дарвозабондан бири): "Бу мавсум ўтган йилгидан фарқли равишда жуда яхши тўпларда ўйнадик. Бу йил тўпларда ғалати траектория бўлмади. Олдинги мавсумдаги тўплар эса жуда ғалати траектория билан учарди".\nШерзод Насруллаев, "Насаф" (Суперлига-2021да энг кўп голли пас берган футболчи - 7та пас. Шунингдек, Шерзод учта гол ҳам урган): "Бу йилги "Adidas" тўплари ҳар томонлама менга ёқди. Ўтган йилги "Puma" билан солиштирганда бу тўплар яхшироқ".\nДраган Черан, "Пахтакор" (Суперлига-2021 тўпурари - 16та гол + 4та голли пас): "Ўзгача нимадир дея олмайман. Ўйлашимча, ўтган йилги "Puma" тўплари яхшироқ эди".\nКўриб турганингиздек, икки футболчи янги тўпларга ижобий баҳо берди, биттаси эса олдинги тўпни маъқул деб ҳисоблади. Мақола муаллифининг фикрича ҳам, бу тўп аввалгисидан афзал. Сифат ҳақида футболчилар юқорида айтиб бўлишди. Суперлига-2020да "Puma" тўплари мавсум ярмига келибоқ оқариб кетганди. Буниси эса узоқроқ муддатга чидаб берди.\nБаъзи клублар вакиллари ПФЛ мавсум бошида 20та тўп бергани, кейинроқ эса яна 10та берганини айтишди. Ва кейинги ажратилган 10та тўп аввалгисидан фарқ қилишини, яъни сифати пастроқлигини айтишди. Демак, ПФЛ клубларга икки хил тўп тарқатган. Бунга ойдинлик киритиш мақсадида ПФЛ бош директори Диёр Имомхўжаев билан боғландик. Унинг сўзларига кўра, аввалига ПФЛ Покистондан мана шу тўпларни етказиб берувчи шахс (Аҳмед) билан шартнома қилиб, 1000та тўп учун пул ҳам ўтказиб беришган. Кейинроқ, у шахс кўринмай кетган. Шундан сўнг ПФЛ ўзи Россия орқали тўпларни етказиб берувчи бошқа вариант топган ва уларга буюртма берган. Суперлига клубларига дастлаб 20тадан тарқатилган тўплар айнан Россия орқали олиб келинган. Маълум вақтдан кейин Аҳмед яна пайдо бўлган. Энди ПФЛ унинг тўплари сифатли эканлигига шубҳа қилгани ҳолда ҳар икки тўпни экспертизага берган. Экспертизада тўпларни ёриб кўриб текширилган ва ПФЛга расман хулосалар тақдим этилган. Д.Имомхўжаев ўша экспертиза хулосаларини бизга ҳам тақдим этди. Унга кўра, Покистондан олиб келинган тўпларнинг сифати ҳам талабга жавоб беради. Яъни, сифатсиз эмас. Хулосаларни кузатиб чиқарканмиз, асосан икки жиҳатда фарқ бор: тикилиши ва сув шимиш даражаси.\nТабиий теридан тикилган тўплар ёмғирли ҳавода 205 граммдан кўп сув шимиб олмаслиги керак. Агар сув шимиш даражаси 205 граммдан ортса, сифатсиз бўлади. Сунъий теридан тикилган тўпларда эса бу кўрсаткич: 180 грамм. Бу белгиланган норма. Энди биринчи тўпда сув шимиш даражаси 2.5 граммни қайд этган бўлса, Покистондан келтирилган тўпларда бу 15.2 грамм. Ҳар иккала тўп ҳам бу борада талабга мутлақо жавоб беради. Ўзаро солиштирганда эса биринчиси нисбатан яхшироқ. Якунда ПФЛ 1000та тўпга олдиндан қилинган тўловни ярмини қайтариб олган ва 500та тўп олган. Клубларга кейинроқ тарқатилган (10тадан) тўплар айнан Покистондан келтирилган. Клублар вакиллари билан суҳбатимиздан кейин шунга амин бўлдикки, уларга биринчи тўплар маъқул келган.\nЭътибор қаратишга арзигулик яна бир жиҳат бор: Тўплар мавсум давомида хиралашиб, рангини йўқотмоқда. Тўплар ПФЛ мусобақаси ҳисобланмиш Суперлиганинг юзи. Қачондир АПЛ, Ла Лига ёки ОЧЛ, ОФК Кубоги каби мусобақаларда ранги хиралашган тўплардан фойдаланишганини эслай оласизми? Доим янги тўпларда ўйнашади у ерларда. Масалан, ОЧЛда ОФК клубларга ҳар бир ўйин ва машғулот учун 10тадан тўп юборади. Яни, "Пахтакор" гуруҳ босқичида иштирок этиши аниқ. ОФК янги мавсум ОЧЛ олдидан "шерлар"га гуруҳдаги 6та ўйин учун олдиндан 60та тўп жўнатади. "Molten" тўплари ОФКнинг расмий ҳамкори ҳисоблангани боис уларда жамоаларга тўп етказиб беришда ҳеч қандай муаммо йўқ.\nПФЛда эса ҳозирча тўп етказиб берувчи ҳамкор йўқ ва улар тўпларни ўзлари сотиб олишади. Шу ўринда мавсум боши ва охиридаги икки ўйиндан тўпларни тақдим этамиз.\nСуперлига-2021 1-тури доирасидаги "Насаф" - "Пахтакор" (2:3) учрашувидаги тўп.\nСуперлига-2021 26-тури доирасидаги АГМК - "Сўғдиёна" (0:1) учрашувидаги тўп.\nПФЛ тарқатадиган 30та тўпдан ташқари, клубларни ўзлари ҳам машғулот учун тўплар сотиб олишлари мумкин. Сабаби, мавсум якунига бориб улар хиралашиб кетмоқда. Шунингдек, клублар ўйинда фойдаланиладиган тўпларни тозалаб ишлатишса ҳам мақсадга мувофиқ бўларди.\nЯхши кадрни кир тўп бузиб турибди.\nПФЛ 30та тўпнинг ҳаммасини мавсум бошида эмас, ярмини 2-давра олдидан бергани маъқул назаримизда. Шунда иккинчи дарвада ҳам тўплар янгидек туради. Шу масалани ҳам Д.Имомхўжаевдан сўрадик. Унинг сўзларига кўра, ПФЛ янги мавсум учун ҳам Россия орқали 1000та тўпга буюртма берган ва бу сафар биз таклиф қилаётгандек мавсум бошида 15тасини, ёзда қолган 15тасини беришни мўлжаллаяпти.\nЎйинларни янги тўпларда ўтказишга нима етсин. Ҳар ҳолда эскирган ва хиралашган тўплар Суперлига имиджига ижобий таъсир қилмаслиги аниқ.\nМуаллиф\t: Tolibjon Qosimov\nЭлбек Тўлқинов: “Чемпионлик охирги турларга қадар давом этади деб ўйлайман” 0\n2та пенальти, 3та гол ва кутилмаган меҳмон. "Локомотив" - "Қўқон-1912" баҳсидан ГАЛЕРЕЯ 2\nНазорат учрашуви. "Сўғдиёна" ва "Бухоро" ўзаро дуранг ўйнади 10\n"Коростиченконинг "Локомотив"га тайинланиши? Биздан ҳам Нагельсманн чиқишини истаймиз" - Тўлабек Акрамов 6\nБу мавсум Про лигада кимлар қатнашади? 26\n2022 йилги Суперлига 2 март куни бошланади (биринчи давра тақвими) 6\nРасман: Сайдулло Раҳматов - "Динамо" футболчиси 10\n30 ноя 19:14:46\nТуплар зур лекин уни уйнайдиган футболчилар нолойик.\n30 ноя 18:38:07\nTo'p qancha yaxshi bo'masin maydondagi maysa zo'r bo'masa futbolchila o'zini ko'rsatishi qiyin.Kelasi mavsumdan hamma jamoalar maydonlari sifatini yaxshilashlari kerak.\n30 ноя 19:40:34\nAdidas бренди учун Супер лига мос келдими\n30 ноя 18:29:26\nBu futbolchilarga tarvuzlik deteski to'pam bo'lorardi lekin barbir natija yo'q\n02 дек 10:11:20\nShu Coca Cola degan soʻzni olib tashlanglar... Oddiy UZB oliy ligasi denglar...\n01 дек 07:49:30\nBir nimalar deb yozmoqchi edim lekin xamma Mani fikrimni yozib bulibdi\n01 дек 07:31:18\nТўп зўр майдон шўр\n30 ноя 20:20:49\nBruno Fernades фойдаланувчининг фикрига жавоб бериш\nTezligiga mos.qochib ketmaydi.shuni nazarda tutdizmi\n30 ноя 19:03:38\nLazizbek Islomov фойдаланувчининг фикрига жавоб бериш\nДиёр Имомҳўжаев айтдику келаси мавсум ҳам майдонларимиз ҳолати 100% сифатли кўринишга келтира олмаймиз деб. Сабаби майдонларнинг чими идеал, талабга жавоб бериши учун ҳам унинг алоҳида тизимини ишлаб чиқиш кк экан.


Самарқандда ноислом диний ташкилотлар раҳбарлари учрашуви бўлиб ўтди\n23:33 / 04.05.2015 1496\nKun.uz: Самарқандда 2015 йилнинг апрелида ноислом диний ташкилотлар раҳбарлари учун ташкил этилган семинар бўлиб ўтди. Семинарда Самарқанд, Қашқадарё, Сухондарё ва Жиззах вилоятлари ноислом диний ташкилотлар вакиллари иштирок этди. Семинар “Виждон эркинлиги ва диний ташкилотлар тўғрисида”ги қонуннинг бажарилиши” мавзусида бўлиб ўтди. Семинарда дин вакилларидан ташқари ҳокимиятлар, адлия бошқармалари вакиллари, вилоят божхона ва солиқ органлари ходимлари ҳам иштирок этди.\nСеминарда иштирокчиларга дин соҳасидаги меъёрий-ҳуқуқий ва қонунчилик базасига тегишли масалалар батафсил тушунтириб берилди. Бундан ташқари, миссионерлик фаолияти ва прозелитизм ҳолатлари йўл беришининг олдини олиш, диндорлар билан профилактик ишлар ўтказиш ва динлараро ва миллатлараро толерантликни мустаҳкамлаш умумий ишига ҳисса қўшиш учун тушунтириш ишларини ўтказиш зарурлигига эътибор қаратилди.\nСеминарда шу йил бошида ишланган ҳужжатли фильм намойиш қилинди. Бу фильмда бизнинг республикамизда вужудга келган динлараро толерантликнинг фактлари батафсил очиб берилган. Диний ташкилотлар раҳбарлари бу фильм учун интервью бериш давомида барча диний ташкилотлар вакиллари орасида юзага келган дўстона муносабатларни таъкидлаб ўтишди. Ушбу фильм й иғилганлар орасида катта қизиши уйғотди.\nУчрашув якунида иштирокчилар бундай учрашувларни келгусида ҳам ташкил этиш бўйича якдил фикр билдирдилар.\nБундай семинарлар Фарғона водийсида ҳам ўтказилди.


Туркия ва Россия: 100 йил олдинга қайтамиз | Azon.uz - Ахборот-таҳлилий портал\n2020 йил 03 август, душанба\nТуркия ва Россия: 100 йил олдинга қайтамиз\n2853 19:00 06.11.2019\n«Москва – қадимий пойтахт, Киев – барча руc шаҳарларининг онаси. Петербург (Санкт-Петербург) Россия империясига тегишли. Царград, Константиноград (бошқача айтганда, Константинопол) эса мерос ҳуқуқига кўра бизга тегишли, тамом. Бу ҳақида яна нимадир дейишни истамаймиз».\nАндрей Белий, «Дебоча»\nЎтмишдаги икки буюк империя – Россия ва Туркия ўртасида бир-бирига нисбатан эҳтиёткорона ёндашув тарихи 1600-йилларга бориб тақалади. Ундан кейинги 300 йил давомида бу икки мамлакат ўнлаб марта бир-бирига қарши жангга кирди. Пётр I даврига келиб устунлик Россия томонга ўтди, то Султон Салим III ва Маҳмуд II тахтга чиққунга қадар. Қрим урушидан сўнг усмонийлар империяси Европа ҳамжамиятининг иштирокчисига айланди ва қудратли давлатларнинг аралашуви билан 1877-1877 йиллардаги уруш пайтида Истанбул Россия истилосидан сақлаб қолинди.\nБиринчи жаҳон уруши Россия учун империянинг қулаши ва СССРнинг пайдо бўлиши билан якунланди. Усмонийлар империяси ҳам қулаб, 1923 йилда Туркия Республика деб эълон қилинди.\nИккинчи жаҳон уруши эса Собиқ Иттифоқни дунёнинг икки қудратли мамлакатидан бирига айлантирди. Шундай қилиб, у яна Босфор ва Дарданелла бўғозларидаги очкўзликка асосланган сиёсати туфайли расмий Анқара учун хавф туғдира бошлади. Худди шу тарихий паллада геосиёсат Туркияни АҚШ назаридаги муҳим нуқтага айлантириб, бу мамлакат тез орада НАТОга қабул қилинди. Шу билан ниҳоят турк расмийларининг орзуси амалга ошди: энди Туркия кучлар мувозанатини таъминлагулик қудратга эга эди.\nСовуқ уруш даврида Туркия – Россия муносабатлари\nСовуқ уруш даврини ўрганувчи олимлар қизиқ бир фактни ўртага ташлайди: Туркиянинг НАТОга азолиги Россия таҳдидан ҳимояланишдан кўра кўпроқ стратегик қадам бўлган. Чунки амалда Россия 1945-1946 йиллардаги дипломатик ноталарни ҳисобга олмаса, жиддий қадам ташламади. Тўғри, у 1920-йилларда йўқотган ерларини Туркиядан қайтариб олишни истади, албатта. Бироқ геосиёсий жараёнлардаги ўзгаришлар сабаб бу фикридан қайтди. Шундан айтиш мумкинки, бу даврга келиб Москва моҳиятан Туркияни истило этиш ғоясидан йироқ эди.\n1950 йилга келиб Туркияда сайловлар демократик руҳда ўта бошлади, аммо давлат институти тепасида барибир ҳарбийлар, бюрократлар ва зиёлилар ҳукмронлиги сақланиб қолди. Шунга қарамай бу давр Туркия тарихидаги бурилиш нуқтаси ҳисобланади ва ушбу нуқтага Россия бугунги кунгача етиб келолгани йўқ: сайловлардаги ўзгаришлар туфайли демократик йўл билан сайланган ҳукумат шароитида саноат ривожлана бошлади.\nЎтган асрнинг 60-йилларидан бошлаб Туркиянинг саноатлашуви янги бир босқичга қадам қўйди. Ҳозирга кунга келиб у ушбу соҳада етакчи мамлакатлардан бири ҳисобланади. Россия эса ҳамон табиий ресурсларга қарам давлат, аммо унда собиқ Совет давридаёқ жамғарилган улкан заҳира мавжудлиги, бу билан ҳарбий ва илмий соҳани бемалол қўллаб-қувватлаши мумкинлигини асло инкор этиб бўлмайди. Шунингдек, Россия ҳозир аҳоли ўсишини тўхтатиб қолган тақдирда ҳам, Туркиядан қарийб икки баравар кўп аҳолига эга.\nСурия, Россия ва Туркиянинг минтақавий хавфсизликдаги янги роли\nМаълумки, Россиянинг Суриядаги де-факто ҳукмронлиги ушбу мамлакатда ҳозиргача Асад режимининг мавжудлигини изоҳловчи ягона сабаб ҳисобланади. Ўз навбатида Туркия ҳам курдларнинг Халқ мудофаа отряди (YPG) ва Сурия демократик кучлари каби гуруҳларидан ҳимояланиш ҳамда Сурия шимолини Дамашқ ва террорчи гуруҳлардан мудофаа қилиш мақсадида ўз армиясига суянмоқда. Ўртада яна фуқаролик уруши сабабли ўз ватанини тарк этган ҳамда асосий қисми Туркиядан паноҳ топган қочқинлар масаласи ҳам бор.\nРоссиянинг Суриядаги иштирокининг энг ташвишли томони шуки, АҚШ Россияга Туркия – Россия рақобати тарихида мисли кўрилмаган тактик ҳаракатни амалга оширишга имкон берди. Яъни Туркия жанубида иккинчи фронт очилди. Россия ўтган 400 йил давомида турк бўғозларини назорат қилишга интилган, бироқ буни асло амалга ошира олмаганди. Тарихан Россиянинг турк суверенитетига таҳдид солиши фақат Болқон ёки Кавказ минтақаси орқали шимолий чегаралар ёнида амалга оширилган. СССР тарқалиб кетгач эса фақат Қора денгиз бўйида ягона чегара қолди – тарихда илк бор Туркия ва Россия ўртасида қуруқликдаги чегаралар энди мавжуд эмасди. Совуқ уруш тамом бўлгач ҳам Россий ўз анъанасига содиқ қолган ҳолда Грузиядаги Абхазия ва Жанубий Осетияга, Украинадаги Қрим ва Донбассга қўл узатди, бироқ Туркияга нисбатан ортиқча хатти-ҳаракатдан тийилди.\nАммо Башар Асад русларни Сурия сиёсатида янада муҳим ва доимий рол ўйнашга таклиф қилганида (АҚШ президенти Барак Обама бу ерда АҚШ таъсирини мустаҳкамлай олмаган бир шароитда), Россия Туркияга янги йўналишда хавф солиш имкониятини қўлга киритди. Шундай қилиб, Туркиянинг НАТОдаги иттифоқчиси сифатида, ҳа, унинг шу ташкилотга аъзо бўлишини таъминлаган иттифоқчи ўлароқ АҚШ Туркиянинг жанубий чегараларида янги таҳдиднинг пайдо бўлишига йўл очиб берди ва Туркия – Россия муносабатларида бутунлай янги босқичга қадам қўйилди.\nРоссиянинг Сурияда ҳозир бўлиши Туркия учун сўнгги юз йилда у дуч келмаган муаммога айланди. Бошқа томондан, Туркия Москвага нисбатан афзалликларга эга. Россия ҳар доим Суриядаги фаолиятининг қонунийлиги ва Сурия аҳолисининг аксарияти Россиянинг бу ҳудуддаги фаолиятидан мамнун эмаслиги каби масалаларга мунтазам равишда тўқнаш келади.\nТуркия демократик мамлакат ҳисобланади. Шу сабабли Саудия Арабистони, Миср ва Исроилни минтақада Туркиянинг ўсиб бораётган мавқеидан мамнун деб бўлмайди. Улар саноатлашган мусулмон демократияси мазкур минтақада кенг қамровли қўллаб-қувватлашларга эга бўлишини яхши тушунишади. Бу эса худди Башар Асад режимига бўлгани каби тўғридан-тўғри Мисрнинг ҳарбий диктатурасига, Саудия Арабистони монархиясига ва фаластинликлар устидан ҳукмронлик қилаётган Исроилга таҳдид демакдир.\nДемократияга қарши фикрлар туфайли Россия Туркия минтақасидаги авторитар режимлар билан яхши муносабатларни ривожлантирмоқда. Бошқача айтганда, Суриянинг шимолидаги фронт аслида демократик ва нодемократик минтақавий кучлар ўртасидаги фронтдир. Америка сиёсий доираларининг бу воқеликни англамаётгани эса АҚШнинг узоқ ҳудудлардаги минтақавий сиёсий динамикани тушуниш қобилиятидан ожизлигини ва АҚШ оммавий ахборот воситалари ташқи сиёсат масалалари бўйича Америка жамоатчилигини нотўғри маълумотлар билан осонликча бошқараётганини намойиш этади.\nТуркия – Россия ўртасидаги ҳарбий мувозанат\nРоссиянинг Суриядаги мавқеи ва АҚШнинг Шарқий Ўрта ер денгизидаги жавобгарлигидан воз кечиши АҚШ 1947 йилдан бери қайғураётган хавфсизлик масалаларини Туркия яна ўз зиммасига олишига сабаб бўлди. Россиянинг мазкур минтақада ўз таъсир доирасига эга бўлишга қаратилган бутун интилишлари эса 400 йиллик тарих демакдир. Туркия ҳам, Россия ҳам замонавий мамлакатлар ҳисобланади ва ҳар иккисида ҳам саноат жамиятларига айланиш учун ҳаракатлар ҳали ҳам давом этмоқда. Лекин Туркия Россияга қараганда кўпроқ саноатлашган. Ўз навбатида Москва ҳарбий устунликка эга. Потенциал кучлар сони, қуролланишнинг илғор технологиялари (собиқ СССР ҳарбий имкониятларининг давоми) ва замонавий ҳарбий қудратнинг асосий жиҳати – ядро қуролларининг мавжудлиги Москва фойдасига ишлаяпти.\nБу ерда яна АҚШнинг ўз чегарасидан ташқаридаги ташқи дунё шароитларни тушунмаслиги муаммоси бор. Яқинда New York Times Туркиянинг ядровий қуролга эга бўлиши мумкинлиги ҳақида шов-шув қўзғатишга ҳаракат қилди.\nАммо реалист сиёсатшунослар ядровий қурол аслида тинчлик учун зарур эканлигини таъкидлайди, чунки унга эга бўлган давлатлар ўртасида уруш келиб чиқишининг эҳтимоли жуда кам. Шу сабабли АҚШ ва СССР ҳеч қачон тўғридан-тўғри жангга кирмаган. Шу сабабли Ҳиндистон ва Покистон жиддий тангликларга ва ҳатто чегаралараро зўравонликка даврида ҳам ҳарбий низога боришдан тийилган.\nНАТО учун эҳтимолий оқибатлар\nАгар Туркия ядро қуролига эга бўлмаса ва унинг НАТОдаги шериклари иттифоқчи сифатида ўз мажбуриятларини бажаришни истамаса, Россиянинг Суриядаги позицияси Европа хавфсизлигининг ҳимоячиси ҳисобланмиш НАТОнинг ўз жабҳасида оқсаётганини англатади. Кейинчалик Россия Сурияда ҳарбий соҳада ва музокаралар олиб боришда устунликни сақлаб қолади, бу эса Туркиянинг саъй-ҳаракатларини анча қийинлаштириши мумкин.\nАйтиш мумкинки, АҚШ яна бир ёвузликка қарши кураш баҳонасида амалда жангари ташкилотни қурол, ўқув, пул ва ёрдам билан таъминлади. 80-йилларда АҚШнинг афғон жангариларига кўрсатган ёрдамининг узоқ муддатли таъсирини барчамиз яхши биламиз, аммо АҚШнинг сиёсий раҳбарияти – на демократлар, на республикачилар бундан дарс олгани йўқ. АҚШнинг Суриядаги турли сиёсий кучларни қўллаб-қувватлаши қандай фалокатларга олиб келишини эса вақт кўрсатади.\nБундан ҳам ёмони, НАТОнинг Халқ мудофаа отряди ва Курдистон ишчи партияси (ПКК)ни қўллаб-қувватлаши фақат АҚШ билан чекланиб қолмаяпти. ПКК ҳатто Европа Иттифоқига кирувчи бир қанча мамлакатларда эркин ҳаракатлана олади ҳамда ўз қароргоҳларига эга. Туркия ушбу ташкилотни йўқ қилиш учун минглаб патронларини сарфлаётган бир вақтда Франция унга ўз истеҳкомини янада мустаҳкамлашга ёрдам бермоқда. НАТОга аъзо давлатлар ўз жамиятларида аллақачон террорчи ташкилот сифатида эътироф этилган ПККдек гуруҳларга қарши ҳаракатни бошламас экан, ушбу иттифоқ обрўсига жиддий путур етиши муқаррар.\nАҚШнинг нефть шартномасидан Сурия ҳам, Туркия ҳам норози\n164 18:30 03.08.2020\nТуркия: қурбонлик гўштлари 23 мамлакатда тарқатилди\n1246 17:30 02.08.2020\nТуркияда карантин чоралари яна кескинлаштирилади\n937 15:30 01.08.2020\n2589 13:00 01.08.2020\nКиевда энг катта масжид қурилади\n701 13:51 30.07.2020\nТуркия ижтимоий тармоқлар устидан назоратни кучайтирувчи қонун қабул қилди\n486 11:00 30.07.2020\nВатандош олимдан коронавирус бўйича таклиф\nФолбинларнинг фирибгарликлари ёхуд оқ товуқ-қора товуқ сири\nИсроил Жўлан тепаликларига Россия ҳарбийлари кирганини эълон қилди.\nТаъзия: Яна бир уламодан ажралдик


Нурмагомедов ва Макгрегор жангининг тахминий санаси...\n22.07.2018 10:27 0 67\nUFC чемпиони россиялик Хабиб Нурмагомедов ирландиялик Конор Макгрегор билан 6 октябр ёки 30 декабр куни Лас-Вегасдаги (АҚШ) турнирда учрашиши мумкин.\n—Ҳозирда иккита сана бор — 6 октябр ва 30 декабр. Умид қиламанки, жанг октябрда бўлади, чунки чемпионлик камари ҳимоясини чўзишни истамайман. Мен UFCга ҳар қандай рақиб топиб беришларини айтдим. Агар менга бошқа рақиб беришса, Конор бўлмаса ҳам, жанг қилишга тайёрман, — дейди Нурмагомедов ўз интервьюсида.\nМакгрегор Нью-Йоркда бўладиган турнирларда иштирок эта олмайди. Сабаби штат спорт қўмитаси уни 4 апрел куни автобусга ҳужум қилгани учун лицензиясидан маҳрум қилган. Автобусда ўшанда Нурмагомедов ҳам бўлган, бироқ у ва бошқа UFC жангчиларига зарар етмаган.\nСпорт 21/06, 16:25\nЕнгилмаc курашчи UFCдаги илк иштирокидаёқ 9 марта жангни тўхтатишни сўради\nСпорт 10/06, 11:12\nҲабиб Нурмагомедовнинг менежери отаси яхшиланаётганини маълум қилди


Қирғизистон Чегара хизматидан олинган маълумотга кўра, ҳозирда мазкур воқеа бўйича тергов-суриштирув ишлари бошланган. Ҳодиса рўй берган жойда Қирғизистон Чегара хизматининг Жалолобод вилоят бошқармаси зобитлари ва ҳуқуқ-тартибот идоралари вакилларидан иборат гуруҳ ишламоқда.\nШанба куни Қирғизистон Бош вазири Сапар Исоқов тегишли идораларга ушбу воқеани "Ўзбекистон томони билан биргаликда" текшириш вазифасини топширди.\nЎзбекистон томони ушбу воқеани ҳозирча изоҳлагани йўқ. Ўзбекистон Чегара хизмати расмийлари Озодликнинг чегарадаги мазкур воқеа бўйича саволларини ҳам жавобсиз қолдирди.\nЖалолобод вилояти чегарачиларидан олинган маълумотга кўра, содир бўлган ушбу ҳодисанинг қай вазиятда содир бўлганига аниқлик киритиш мақсадида 7 апрель куни Ўзбекистон ва Қирғизистон томони вакиллари учрашган.\nЎзбек-қирғиз чегарасидан ноқонуний мол олиб ўтган ака-укалар отилди. Бири ўлди\n4 апрель куни ҳам ўзбек-қирғиз чегарасида содир бўлган воқеада Ўзбекистон чегарачиси ўқидан бир киши ҳалок бўлган эди.\nАндижон вилояти ҳуқуқ тизими мулозимининг Озодликка айтишича¸ 4 апрелда чегарани ноқонуний кесиб ўтаëтган пайтда уч киши ўзбек чегарачиси томонидан ўққа тутилган ва отилганлардан бири - 24 яшар Аҳлиддин Деҳқонов олган жароҳатлари оқибатида вафот этган, унинг акаси ва яна бир шериги ҳозирда шифохонада даволанмоқда.\nОтилганларнинг барчаси Ўзбекистон ватандошлари бўлиб, улардан икки нафари- ака-ука Одилбек ва Аҳлиддин Қорасув шаҳар, Уч тегирмон МФЙ, Теракзор кўчасида, уларнинг учинчи шериги- 1994 йилда туғилган Деҳқонов Аҳлиддин Аҳмаджонович эса Қорасув шаҳар Мустақилликнинг 15-йиллиги МФЙ, Бўрилик кўчасида яшайди.\nУ хизмат қиладиган 9228-сонли ҳарбий қисмнинг Озодлик боғланган вакили воқеа бўйича тергов ҳаракатлари бошланганини билдирди.\nЎзбек-Қирғиз чегарасида яна бир чегара пункти очилди


Гран-при мусобақасини дзюдочиларимиз иккинчи ўринда якунлашди\n10 март, 2019, 23:15 392\nДзюдочиларимиз Марокашдаги Гран-при мусобақасини умумжамоа бўйича иккинчи ўринда якунлашди\nМарокашнинг Маррокеш шаҳрида дзюдо бўйича Гран-при таснифига кирувчи мусобақа якунланди. Токио Олимпиадасига қимматли рейтинг очколарини тақдим қиладиган жорий турнирда Ўзбекистон терма жамоаси муваффақиятли иштирок этди.\nМусобақа якунлангач, барча жамоаларнинг медаллар сарҳисоби қилинмоқда. МОҚнинг хабар беришича, вакилларимиз турнир давомида 2 та олтин ва шунча бронза медалларини жамғаришга муваффақ бўлдилар. Бу эса жорий Гран-прини умумжамоа ҳисобида иккинчи ўринда якунлашимизга замин яратди.\nБу борада биринчи ўрин Германия термасига насиб этди. Немис дзюдочилари мусобақада 2 та олтин, 1 та кумуш ва 4 та бронза медалларини жамғаришди. Кучли учликни эса франциялик полвонлар якунлаб беришди. Улар ҳисобида 2 та олтин ва 1 та бронза медали мавжуд.\nМедалларни эракаклар тақсимотига соладиган бўлсак, бу борада яққол устунлик терма жамоамиз томонида. Бу кўрсаткич борасида ҳеч қайси терма жамоа йигитлари 2 та олтин медаль олишолмади. Марокаш Гран-присида қуйидаги спортчиларимиз медаль олишди:\nОлтин – Шарофиддин Лутфуллаев (-60 кг) ва Сардор Нуруллаев (-66 кг)\nБронза – Ҳикматилло Тўраев (-73 кг) ва Муҳаммадкарим Хуррамов (-100 кг)